
() Dubrovčaninu Marinu Držiću (1520—1580) obično se kaže, 
da je megju dalmatinskim piscima pastirskih igara i komedija naj- 
originalniji. No pored svega toga ne će jamačno nitko reči, da se 
Marin Držić sasvim oteo dojmu talijanskome, kojemu se nebrojeni 
tragovi nahode u svoj dalmatinskoj književnosti. Kad velimo, da 
je najoriginalniji, istavljamo poimence njegovu osobitu vještinu, 
s kojom je umio tipne oblike tadašnje talijanske književnosti spojiti 
sa gragjom, crpenom iz dubrovačkoga i narodnoga života. 

To nije nikakva sramota, što je naša dalmatinska književnost 
pretežito pitomica književnosti talijanske renaissance. Ta nije li 
svoj svjetskoj književnosti, kako se razvijaše, ishodište upravo 
u talijanskoj renaissanskoj književnosti? Ova je epoha talijanske 
književnosti udarila norme, koje su rek bi osnova gotovo svemu 
onome, što su romanska, germanska i slavenska plemena stvorila 
u 16., 17. i bar u prvoj polovini 18. vijeka u književnosti po- 
imence pjesničkoj. (Kšrting, Geschichte der Litteratur im Zeitalter 
der Renaissance III, 1, p. 180). U svemu slavenskom svijetu nije 
talijanska književnost naila nigdje tako brza i živa odziva, kao u 
našoj Dalmaciji. A tome se ne čudi nitko, ko se opomene, kako 
jakim svezama kulturnim i političkim bijahu vezane Dalmacija i 
Italija. ue 

Povjest je naše književnosti već često pokazala i izbrojala sve 
one niti, koje su vijekovi bili isprepleli izmegju Italije i Dalmacije, 
i to poimence slobodne republike dubrovačke, gdje je književnost 
najbujnije procvala. 

l 

S toga je potrebno prosugjujuci staru dalmatinsku književnost, 
da se neprestano obaziremo na tadanju književnost. jer bismo 
apriornim kakim mjerilom mogli krivo otkrojiti svoj sud. 

Za Držićevu je komediju, kojoj je natpis , Dundo Maroje“, ista- 
kao već A. Pavić u ,Historiji dubrovačke drame“ p. 917, da je 
sastavljena na način plautinsko-talijanskih komedija šestnaestoga 
vijeka. A vidjećemo, da se Držić i u preradbi Plautove ,Aulula- 
rije, naime u ,Skupu“, povodio za talijanskim načinom. Ali ne 
samo ove dvije komedije, nego u opće sva djela Marina Držiča 
svjedoče, da im je korijenje u Italiji. Ko poznaje značaj tadašnjega 
pisanja talijanskoga, ne će o tom sumnjati nimalo. 

A znamo iz riječi samoga Marina Držića, da je putovao Italijom, 
kako su to činili gotovo svi imućniji mladići dubrovački. Pjes. razr. 
26, 123, veli sam: 

Držića svi znamo po bolje nego ti, 
priko mora tamo ki uči sviriti. 

Osim toga veli Appendini, da je onuda putovao i da je neko 
vrijeme probavio u Firenci, gdje je zavolio djevojku i opjevao je 
u svojim pjesmama. 

Prije Marina Držića pisao je komedije Stjepan Nikola Nalješ- 
ković (1510—1587). pa kako se znade, prekip!juju mu djela 
veoma krupnom šalom, a okrupan se način nahodi i u Marina 
Držića; ako i ne onako zapapreno. Pripovijeda se, da su za Na- 
lješkovićeva vremena bili Dubrovčani tako raskalašeni, te je vijeće 
g. 1535 objelodanilo stroge zakone, pa su neki mislili, da je Na- 
lješković slikajući sve mane i poroke dubrovačkoga života radio 
u prilog dubrovačkoga vijeća. No zgodno dodaje A. Pavić u ,Hi- 
storiji dubrovačke drame“ p. 19: ,Nalješkovićeve komedije mi se 
čine upravo protivne onakovu moralnu učinu: u njih se doduše 
prikazuju mane Dubrovčan4, i to veoma krupne mane, ali ne da 
ih pjesnik kori i šiba, nego ih pripovieda, neka im se slušateljstvo 
od srca nasmije. Znamo, da je naš Nalješković stradao u ženitbi, 
jer ga je žena ostavila i pobjegla u manastir, kad mu je imetak 
bio propao, i mnogo nam je lakše uzeti, da su njegove komedije 
plod osvetljive zle volje, koja ga je nad tim negdje snašla, a naj- 
naravnije ćemo učinit, ako ih uzmemo kao plod najranije mla- 
dosti pjesnikove, koji je prije izazvao onaj zakon vieća od god. 
. 15635, nego da ga je podpomagao“. | 

To se sasvim dobro podudara sa značajem tadašnje talijanske 
komedije cinquecenta, tako zvane ,commedia erudita“. U Italiji 

se nije od ,rappresentazioni sacre“ razvila krepka narodna drama, 
kao drugdje, nego joj je vrelo u staroj rimskoj komediji, s kojom 
se svijet počeo izbliže upoznavati, otkako su se ,preporodile“. 
klasične nauke. Šestnaesti vijek književnosti svoje zovu Talijani 
ponosno ,secolo d' oro“, premda bi ga bilo pravije zvati vijekom 
Ariostovim i Machiavellijevim. (Tasso po značaju svoje poezije ne 
pripada više u ovu grupu.) | 

Crescimbeni u djelu ,Storia della volgar poesia“ broji pjesnika 
16. vijeka u Italiji nekoliko hiljada (Settembrini, Lezioni di let- 
teratura italiana Il, 59). Ali pored svega velikoga broja ,rima- 
tori“ vijek je ,renaissance“ dosta siromašan u pravoj poeziji. Dok 
je likovna umjetnost postigla vrhunac savršenstva, u poeziji ćeš 
naći dosta malo u istinu velikih, znamenitih pjesničkih djela. Ova 
je poezija, kako pravo kaže Šettembrini 1. ]., sasvim odijeljena od 
puka. Ona je fantastično prikazivanje bez pravog čuvstva i za- 
nosa; u njoj nahodiš općenitu, besmislenu, šaljivu, lasvivnu, hiro- 
vitu radost, gdje svak hoće da kaže svoju galantnu rječcu. Ali i 
ova igra fantazije nije slobodna, nego je sapeta dvojakim verigama: 
imitacijom starine i dvorskim respektom. Ova je poezija pisana samo 
za ekskluzivne krugove, kako to nahodimo i u Dubrovniku. A 
poezija, koja ne nalazi odziva u duši samoga naroda, nije cvijet 
poljski, što bujno cvate i plodi se, nego je biljka umjetno gojena 
na tlu, koje ga joj nije priroda dosudila. 

Renaissanca je započela u Italiji, koja je jamačno megju svim 
državama evropskim najbliža starinskoj civilizaciji. Odatle se ra- 
širila po svoj Evropi, a najprije se primila svoga susjeda — Du- 
brovnika. Ovaj prekret odbija Vaine u ,Povjesti engleske knji- 
ževnosti“ (1, 230 u prijevodu Katscherovu) na to, što se poboljšalo 
stanje ljudi u Evropi. A čim nestane boli, počinje se čovjek opet 
radovati životu, pouzdavati se u sebe, hvaliti energiju, genij i sve 
sile, koje rade za sreću. U to doba prestaje feudalni život, a za- 
počinje se dvorski. | 

Italija je u ovo doba, o kojem govorimo, kolo vodila u svoj 
Evropi. Ona je vrelo civilizacije, iz koje crpu svi narodi. Ova je pak 
civilizacija poganska i po jezgri i po postanju, donekle i po jeziku, 
koji nije drugo nego potomak latinskoga jezika, po latinskim uspo- 
menama i tiadicijama, po tom, što na grobu feuđalizma uvodi sta- 
rinski život pojedinih gradova, i najzad po geniju same rase, u 
koje bijaše uvijek snage i radosti. Više od stotinu godina prije 


od drugih naroda počeli su Talijani (poimence Pelrarca, Rienzi i 

Boccaccio), rekonstruirati izgubljenu starinu klasičnu, u tamnicama 
njemačkim i francuskim zakopane rukopise oslobagjati, popunja- 
vati, tumačiti, proučavati, te po srcu i umu postajati Latini, pisati 
prozu i stihove po uzoru Ciceronovu i Vergilijevu, smatrati lijepe 
razgovore i duševne užitke najljepšim uresom, pravim cvijećem 
čovječjega života. Talijani su umjeli prisvojiti sebi ne samo spo- 
ljašnje oblike starinskoga života, nego poprimiti i jezgru njegovu, 
a to znači: brinuti se o zemaljskom životu, a ne mariti puno za drugi 
svijet, u opće napuštati osnovne misli kršćanstva. , Uživajmo!“ pjeva 
slavni Lorenzo de Medici u svojoj pastirskoj igri. A to je geslo 
ovoga vijeka ! 

Znamenito je, kako je o tom sudio genijalni Machiavelli, veliki 
rodoljub, umni pisac, Tukidid XVI. vijeka. Isporegjujući krš- 
ćanstvo s poganstvom veli Machiavelli: ,Kršćanstvo traži naj- 
veću sreću u poniznosti, pokornosti, preziranju zemaljskih dobara, 
a poganstvo opet nalazi najveće dobro u veličini duše i u svjema 
svojstvima, po kojima može čovjek da bude strašan“. S toga mu 
se čini, da kršćanstvo uči potpomagati zla stanja, a ne počinjati 
velikih djela. Nije ni čudo, veli pisac, što su zločinci vidjeli, da 
smiju nanositi silu ljudima, koji radi budućega života vole podno- 
siti nepravdu, nego ih kazniti. 

Svoj ovoj civilizaciji bješe ideal — jak, sretan čovjek, u koga 
je volje, da svoju snagu upotrebi za svoju sreću. Tome se osje- 
ćanju nahode tragovi u svoj kulturi onog vremena. Ko se ajeti 
povjesti slikarske, uvjeriće se o tome. Ukočeni likovi sredoviječne 
umjetnosti iščezsvaju, a pomaljaju se novi likovi, puni života i 
snage. Bujna tjelesa, pravilni udovi, lake kretnje imadu doduše 
kršćanska imena, ali samo — imena. Taj Isus, kako veli Pulci, 
nije drugo nego ,razapeti Jupiter“. 

Prekomjernost i neredovnost glavne su značajke ovoga duha i 
ove književnosti. A to nahodimo ne samo u književnosti talijanske 
renaissance, nego u opće po svoj Evropi u to doba. Odatle dolaze 
i u slogu onolika retorička bujnost, one silne prispodobe i t. zv. 
»eoncetti“ (igra riječi), kojih ćemo naći na pune pregršti i u na- 
šega Držića. A takvim provalama bujnoga duha upravo prekip- 
ljuje tadašnja književnost, te je to uzrokom, što se gotovo u svih 
starih dalmatinskih pisaca nahodi neka, kako veli Matija Ban u 
Dubrovniku 1849 p. 152, ,suviša nadutost, odaljenost i s ovom 
skopčana razslabljenost misli“. dok u klasičnih pisaca najviše hva- 
limo plastiku izraza. Sve se prevraćaše u poeziju. O pravoj prozi 

— osim veoma rijetkih izuzetaka — znade nam povjest ovih vre- 
mena slabo što pohvalno kazivati. U Dubrovniku i u Dalmaciji go- 
tovo je i nema. 

Talijanski plemići ovoga vijeka toliko ljube ljepotu oblikA i boja, 
da ukrasuju slikama ne samo crkve i palače, nego i sedla i or- 
mare. Bujne krajine, mlade, cvatuće, zamamne žene na pola nage 
boginje i bogovi — ideali po jačini i miloti najragje se _ nameću 
njihovoj fantaziji, njihovim ćutilima, kojima se hoće smijeha, ve- 
selja i užitka. Pa to isto obragjuju i pjesnici, koji u silnoj množi 
pjesama, pastirskih igara, soneta i lakih pjesmica daju oduška 
svome čuvstvu. Venera i Amor nemaju doduše posebnih hramova, 
ali ih naknagjuje umjetnost (Taine, Povjest engleske književnosti 
1, 279). 

Viteški je svijet rodio onim vilinskim svijetom, kojim prolazi 
umjetuost. Najveći umjetnici ovoga vijeka nalaze u njemu obilatu 
gragju. Eto Ariosta, Tassa, Cervantesa, Rabelaisa. Ali sn oni svi 
odviše djeca svoga vremena. Viteštvo njihove poezije nije pravo. 
Fini, ironički, epikurovski Ariosto rek bi titra se samo njime za 
nasladu. Nesretni Tasso, prožet fanatičnim katolicizmom, obragjuje 
istu gragju s velikim naporom. Cervantes je sim vitez. Ljubi 
istina viteštvo, ali se ruga njezovim ludorijama. A još ga žešće 
žigoše Rabelais. 

Ovo je znatno vrelo, ali nije jedino. Pored krsćanskoga viteštva 
nahodimo uporedo poganski Olimp, osim pomisli o heroičnoj volji 
uporedo pomisao o uzvišenoj snazi. Obje se struje prepleću u re- 
naissanskoj književnosti na osobit način. 

Pjesnici ne pjevaju narodnih sujeta. A vidimo to i u našem Du- 
brovniku. I naši se pjesnici la“aju ponajpače starinskih ili viteških 
gradiva. 

Megjutim doskora nestaje pravoga zanosa, pravoga čuvstva. 
Uz pokvarene običaje vijeka nije za čudo, što izgiba osjećaj pri- 
rodnoga života, da uzmakne od prostoga nagonskoga uživanja. 
Vidimo to i u poeziji. Pod konac renaissance nestaje entuziazma, 
pa vidimo samo umjetno kićenje i naduvanje riječima. Šuplji patos 
nadomješta iskrenu osjećanu poeziju. Guarini reče jednom: ,Mi 
zivimo u vijeku opsjene, sav je maš vijek pod krinkom“. 'To je 
doba, kal je u Italiji preoteo mah marinizam, nazvan po pjesniku 
Mariniju (1569—1625), u Španjolskoj gongorizam, u Francuskoj 
amjer Prćcieux:A, euphuizam. Sve je samo glazba riječi. Duše ova 
poezija nema. Zgodno veli de Sanctis (Storia della letteratura ita- 

liana * II, 230): ,Za svoga dugoga života stvorila je talijanska 
poezija običan, nemoćan repertorium. Nije bilo snage, du se po- 
nove ideje, pa su počeli pjesnici staru baku, u koje »nije bilo više 
duha, kojekako nakičivati, bojadisati, — manirirati. Što je suša 
bila gragja, to kićenija, finija i zvučnija bijaše njezina forma“. 
A svako je kićenje znak propadanja. Ne propada poezija onda, 
kad stane obragjivati ma i blatniju gradju, nego tek onda, kad 
stane praznoću misli zaodijevati kitnjastom frazom. U svakoj 
umjetnosti prvi umjetnici izmišljaju ideju, kojoj daju i pravi oblik. 
A epigoni njihovi ponavljaju samo oblik, ili ga prevršuju. 

Na koncu renaissance vidimo, da umjetnost kao iznemogla, 
uvela biljka umire, a ustupa mjesto novoj klici, koja će bolje po- 
gnati. U isti mah, kad nestaje umjetnosti, javlja se nauka. Od 
umjetnosti ragja se nauka, a od poezije filozofija. Mjesto pjesnič- 
koga zanosa nahodimo težnju za istinom. Ljepotu isti-kuje istina. 
Od slikarstva postaje anatomija, a od drame moralna filozofija. 
Taku pojavu nabodimo u staroj Grčkoj, kao sada u Italiji, gdje 
iza Leonarda da Vinci i Michel Angela susrećemo Galileja, i svu 
školu anatomi, matematika i prirodnjaka. Svi zatvori i progoni 
pnovotar4“, kao što bijahu Galilej, Giordano Bruno, Giambattista 
Vico i dr, ne mogoše utući genija, koji je našao novu stazu, 
kojom će dolaziti svijetu u pohode. Na svojoj samrti daruje nas 
renaissanca novom metodom shvaćanja, analizom prirodnih pojava. 
Prirodne su nauke pošljednji resultat renaissance. 

Sav je taj veliki duševni prekret pokrenulo pomlagjeno izuča- 
vanje stare klasične književnosti i umjetnosti. Već s4m polet la- 
tinskoga pjevanja u Italiji izmedju 1920 i 1550 svjedoči najja- 
svije, kako se talijanskih duhova silno dojmila klasična starina Grka 
i Rimljana. I tako je doista svanulo novo, umjetno stvoreno Augu- 
stovo doba, .kad su pojedini latinisti u obliku dotjerali latinski 
jezik do Ciceronove savršenosti. Bila je moda, da svaki vladar 
skuplja oko sebe, u svojem dvoru kolo pjesnik i učenjak4, kako 
je to radio August u staro vrijeme Na čelu svima bijaše papa 
Leon X., sin Lorenza de' Medici, najmoćniji i najbogatiji vladar u 
Italiji, koga su laskatelji zvali ,Periklom i Augustom svoga vi- 
jeka“. Leon ne bijaše manji uživalac, nego znalac starine i mecen. 
Okružen vijencem najljepših gospogja i kolom prvih učenjaka i 
umjetnika umio je Leon X. raskošno i udobno živjeti u svojim 
dvorovima. ,Mi voglio godere il papato!“ Bilo je takvo vrijeme, 
vijek naslad& i užitaka. Zgodno karakteriše de Sanctis, Storia della 


»SKUP“ MARINA DRŽIĆA PREMA PLAUTOVOJ ,AULULARIJI“. 1 


letteratura italiana * I, p. 452 ove prilike: ,La Chiesa lasciava li- 
bero il passo a tutta quella letteratura frivola e oscena e a tutta 
quella vita licenziosa, della quale era esempio la corte di Leone, 
ma non potea veder senza inquietudine questo risvegliarsi dell'in- 
telligenza nelle scuole; il materialismo pratico, \indifferenza reli- 
giosa era spettacolo vecchio; ma la spaventava quel materialismo 
oalzato a dottrina, e [indifferenza divenuta aperta negazione, con 
quella ipocrita distinzione di cose vere secondo la fede, e false ge- 
condo la scienza. Il concilio lateranense testimonia la sua inguietu- 
dine. Leone X. proclama eresia quella distizione, proibisce |insegna- 
mento di Aristotile, e sottopone i libri alla censura ecclesiastica. 
I materialismo era il moto del secolo. Leone X. stesso era un ma- 
terialista, come fu Lorenzo con tutto il suo platonismo“. 

Žar je čudo, što u tadašnjoj komediji nahodimo tako silne tra- 
gove rimskoj komediji plautinskoj, — u doba, za koje veli de 
Sanctis 0. e. I. p. 422: Sapere il latino non era _ pi un merito; 
tutti lo sapevano, come oggi il Francese, e mescolavano il parlare 
di parole latine, per vezzo, o per maggiore efficacia? 

U Rimu su se na koncu XV. vijeka najprije počele prikazivati 
u izvorniku komedije Plautove i Terencijeve. Najviše se oko toga 
trudio Pomponius Laetus, a pape rado gledahu njegova prikazi- 
vanja. (Muratori Šeriptor. Rerum Italicar. II[, p. 2 fol. 1143.) Za 
rimskim dvorom stao se povoditi osobito Ercole I. u Ferrari pri- 
kazujući što u prijevodu što u izvorniku starinske komedije. Sin 
Alfonso I. povodi se za svojim ocem. 

Od kasnijih se osobito ističe Leon X., za jaa biograf njegov 
“Jovius izrijekom veli, da je mnogo oko toga nastojao, ,ut linqua 
latina nostro pontificatu dicatur facta auctior.“ 

Odatle se razvila la commedia erudita, koja je svoj korijen uhva- 
tila u Plautovoj i Terencijevoj komediji. Na osnovu stare komedije 
počeli su talijanski književnici obragjivati svoje komedije. No svagdje 
nahodimo isti konvencijonalni komični svijet, ista stereotipna lica 
stare komedije, kao što su parasit, proždrljivi sluga, lukava slu- 
škinja, raskolašeni sin, luckasti, obično škrti otac, lihvar, kurtisana 
i dr. Ova je commedia erudita postala najmilijom zabavom otmenih 
drorova i odličnih krugova. Njihovi prikazivači nijesu glumci po 
zanatu, nego akademici, ili plemići, čak i knezovi. U tu vrstu 
spadaju komedije Ariostove, ,Calandria“ kardinala Bibbiene, Ma- 
chiavellijeva ,Mandragora“ i ,Clizia“, mnoge komedije Cecchi- 
jeve, Grazzinijeve Cinzijeve, Gellijeve, Firenzuoline, Bentivoglijeve, 

Dolce-ove, Salviatijeve, Carove, Trissinove i dr. što u stihovima 
što u prozi. 

Kako su se ove komedije umjele prilagoditi frivolnome dnhu 
svoga vremena, ,moralnome mraku“ XVI. vijeka, najbolje nam 
svjedoči na priliku komedija ,,Calandria“ kardinala Bibbiene, koja 
je takova, te danas jedva vjerujemo, da se u opće prikazivala na 
papinskom dvoru. Biograf Leonov P. Jovius (Vita Leonis X. ]. 
IV. p. 97) priča, da se je glumili ,plemići*. 

U ovim se komedijama iznosi frivolnost s tom namjerom, da 
se gledaoci zabave i nasmiju. Lijepo to razjašnjuje zanimljivi 
prolog Grazzinijeve komedije ,La Strega“, gdje najbolje upozna- 
jemo, koja je bila svrha na umu gotovo svim piscima komedija 
ovoga vremena. 

Prologo pita: Non osservera ella il decoro arte e i precetti 
comici ? 

Argomento odgovara: Tu sei al antica ... Oggidi non si va 
pita veder recitare commedie per imparare a vivere; ma per pia- 
cere, per spasso, per diletto, e per rallegrarsi ... Che arte, o 
non arte? che ci avete stracco con quest arte; X arte vera e il 
piacere e il dilettare 

Prol. Tl giovamento dove rimane? 


Argom. Assai giova, chi piace e diletta ... Tu armeggi, fratello. 
Aristotile e Orazio _videro i tempi loro; ma i nostri sono d' un' 
altra maniera, abbiamo altri costumi, altra religione, e altro modo 
di vivere; e pero bisogna far le commedie in altro modo. In Fi- 
renze non si vive come si viveva gia in Atene e in Roma ... 
(Klein, Geschichte d. Dramas IV, 137). 

Najogavniji tip ove pokvarenosti nahodimo Pietra Aretina 
(1492—1557), nazvana po Ariostovu Orlandu 46, 14: ,Flagellum 
principum.“ A ipak je Aretino pored Ariosta i Machiavellija glavni 
reprezentant ove epohe! Ta nahodimo je i u komedijama Giordana 
Bruna! Njegova je komedija ,I! candelajo“ sasvim falična. 

Plemenite tendencije nahodimo gotovo samo u genijalnoga Ariosta 
i u velikoga Machiavellija. I Machiavellijeva ,Mandragora“ pre- 
kipljuje drzovitom komikom, ali se pod krinkom frivolne šale krije 
ljuta satira, ako je i nijesu odmah razumjeli velikaši, koji su joj 
se slatko amijali ne sluteći, kamo nišavi pisac. 

Premda je ova Commedia erudita procijegjena rek bi atmo- 
sferom svoga vremena, opet je i po gragji i po karakterima 

gojenče Plautovih i Terencijevih komed ja Gotovo u svakoj nahodiš 
pored običnih značajeva kompoziciju stare rimske komedije u raznim 
oblicima. Često vidimo i kontaminaciju, kao što razbiramo n. pr. 
u komediji Lorenzina_de' Medici nazvanoj ,L' Aridosia“, gdje su 
prepleteni prizori iz Adelpha, Aulularije, Mostellarije i Querola. 
Prijevo/li i preradbe klasičnih komedija u XV. i XVI. vijeku upravo 
su nebrojene, a i kasnije se još dugo osjeća u povjesti komedije 
evropske struja starorimska. 

Iz Italije je ovaj smjer našao odziva po svoj Evropi: u Špi- 
njolskoj, u Francuskoj, u Engleskoj, i drugdje. A veoma rano mu 
nahodimo očitih tragova u našoj dalmatinskoj književnosti. I ovdje 
se po uzoru talijanskom prevode i preragjuju starorimske komedije. 
Ova je plautinsko-talijanska komedija sapela svoju tehniku pedan- 
tičnim pravilom da se isto lice smije u komediji pojaviti samo pet 
puta, a u drugu opet ruku podala je piscu komedije najpustopaš- 
niju slobodu u kompoziciji. U premnogim komedijama ovoga doba 
gotovo nije možno pratiti glavnu nit radnje od početka do konca. 
Tako se samovoljno prepleću i utiskuju razne epizode. 

Ali osim ove komedije erudite živjela je uporedo u književnosti 
posebna vrsta dramatska, na ime ,pastirska prikazanja“ (pastorali), 
koja su u visokim slojevima nalazila mnogo gajitelja. Iz ovih se 
pastorala kasnije izvila opera. Pored toga vidimo, da je puk imao 
t. zv. Commedia dell arte ili Commedia a soggetto sa stalnim figu- 
rama, maskama Ovdje nahode neki tragove mimima i pantomimima 
staroga rimskoga glumišta. 

No svakako glavno bilo komedije bijaše u Commediji, koju su 
zvali ,erudita“. 

Nitko živ ne će se tomu čuditi, št» je upravo Italija bila prva- 
kinja u kolu naroda, koji su počeli posljedovati starinsku kome- 
diju. Ondje je bio prvi preporod klasičnih nauka, Talijani su sa 
življim čuvstvima prianjali uz stare Rimljane nego drugi narodi, 
jer su se osjećali rimskim potomcima. Talijanima se činjaše, da je 
rimska književnost samo spavala nekoliko vijekova, a sad da im 
je dužnost nastaviti njezin napredak. 

Iz Italije je krenula struja po svoj Evropi. Pa je brzo raširi- 
vanje renaissance preko megja talijanskih najočitije svjedočanstvo, 
da je u kulturi renaisance bilo prave životne snage. Ideja pre- 
poroda klasičnih nauka bijaše osnovna misao one velike epohe. 
Ovoj su se ideji pokorili svi narodi, do kojih je samo mogla 


prispjeti. 

S toga je dužnost književne historije, da bude komparativna, 
kao što je i lingvistika, ako želi polučiti potpune književne resul- 
tate. Ti književnost i onako nije drugo, nego dijelak kulture, kojoj 
bi bilo mučno odsjeći megje po pojedinim zemljama. 

U novije doba počelo se ozbiljno raditi oko toga, da se pokaže 
u pojedinim književnostima zajedničko brdo, na koje su tkane. 
Ža Plauta je to prikazao Carl Reinhardstoettner u djelu ,Plautus. 
Spiitere Bearbeitungen plautinischer Lustspiele“ Leipzig, 1386, gdje 
se vidi, kako se tragovi njegovim komedijama nahode u književ- 
nostima sviju evropskih naroda sve do najnovijih vremena. Rein- 
hardst&šttner se osvrće gotovo na sve evropske književnosti osim 
slavenskih, jer mu nijesu bile dohodne. A do slavenskih je ispi- 
tivači, da ovaj nedostatak nadoknade. 

Samo ovakvim komparativnim metodom možemo se nadati, da 
će sinuti prava slika i naše dalmatinske komedije. Tako na pr. 
ne možemo razumjeti Držićeva ,Dunda Maroja“ bez tadašnje tali- 
janske komedije plautinske. Kompozicijom radnje, pojedinim licima, 
makaronskim govorom živo nas podsjeća ovo djelo Držićevo tadašnje 
talijanske komedije. Maroje polazi u Rim, da nagje sina, kome je 
dao 5000 dukata, a on ih u društvu s veselim ženama protepao. 
Ovaj nam je motiv poznat na pr. iz Cecchijeve komedije ,Le 
Cedole“ (Klein, Geschichte des Dramas IV, 661). Petrunjela, du- 
brovačka zaručnica Marova, čuvši, kako joj zaručnik u Rimu žive, 
ukrade svojoj tetki 3000 dukata, i ode preodjevena s pratnjom 
za dragim u potrage. I taj motiv nahodimo u Cecchija, na ime u 
komediji ,I Rivali“ (Klein, G. d. Dr. IV. 628). I Ugo Tedesco 
nalazi svoga srodnika u Cecchijevu Tedescu (u komediji ,ll servi- 
giale“, Klein, Geschichte des Dramas IV. p. 674). Da ljudi naj- 
odličnijih obitelji kradu, kad im je do nevolje, mogao je naučiti naš 
Marin Držić u Francesca d'Ambra (f 1558), premda već i u Cec- 
chija nahodimo, da kradu srednja lica (Klein G. d. Dr. IV, p. 708). 
U opće se vidi u ,Dunda Maroja“, da se našega Držića u velike 
doimao Cecchi, koji je napisao 92 drame, a od njih 22 komedije. 
Cecchi se rodio u Firenci 1518, a umr'o je 1587. Prva je zbirka 
njegovih komedija štampana 1550 godine u Mlecima (Klein G. d. 
Dr. IV, 611). On je umio vješto sapletati forme commedije erudite 
s gragjanskim prilikama firentinskoga života. Osim njega se u 
tom poslu ističe Lodovico Dolce (1508 r.), ali je dosta frivolan, 
dok je Cecchi išao upravo za tim, da i sklisku gragju zaodjene 
pristojnim oblikom (Riccoboni Hist. 1. 135). 

U ovom članku želimo pokazati, kako je naš Držić preradio 
Plautovu ,Aululariju“ u svojoj komediji, kojoj je natpis ,Skup“. 
U prologu veli sam pjesnik za ovu komediju: ,Starija je neg 
moj djed 1 predjed, starija je neg stara komarda, gdje se djeca 
sad kuplju, starija je neg kruh po(d) ter, sva je ukradena iz nje- 
koga libra starijeg neg je staros, is Plauta; djeci ga na skuli 
legaju.“ 

O tom je već pisao F. Ž. Muller u ,Izvješću o kr. velikoj gi- 
mpnaziji u Osieku za god. 1878/9“ u članku: ,Skup“, komedija 
od Marina Držića Dubrovčanina. Pisac je lijepo isporedio obje 
komedije po sadržaju, ali mi se čini, da nije suvišno ponovno 
raspravljati o toj preradbi, poimence ako se želi istaknuti unutrašnji 
karakter Držićeve preradbe. Potanjim će se ispitivanjem pokazati, 
da je naš Dubrovčanin i opet bio u školi talijanskoj, kad se 
dao na svoj posao. Prije Držića preradio je Aululariju već drugi 
pisac, dakako Talijan. 

Aulularija je i po zamisli i po izvedbi jedno od najvrsnijih djela 
Plautovih.! Šteta je samo, što nije potpuno sačuvana. Nedostaje 
nam upravo rasplet. Stari argumenti nagoviještaju konac; jedan 
put se veli: 

Laetusque natam collocat Lyconidi, 
a drugi argument veli: 
Ab eo donatur auro, uxore et filio. 

Prema tomu je neki Antonius Codrus Urceus, profesor u Bo- 
logni, koji je živio za careva Sigismunda i Fridrika III, dopunio 
komediju, ali kako s pravom misli Lessing, (Beitrige 48), ,njegova 
i Plautova radnja razlikuju se odviše.“ Kraću je dopunu priredio 
P. Pareus. [Kasnije je i M. Rapp — Die plaut. L. 902—909 — 
priredio konac drame, ali sim misli (p. 827), da se rad njegov 
ne će pričinjati ,osobito plautinskim“, i da ,donekle zanosi na 
modernu.“)| 

Aulularija se tako zove po loncu s novcima — aula —, koju 
nadje Euklion. 

U prologu Lar familiaris (kućni bog) veli, da čuva ovu kuću 
već mnogo godina. Djed mu je jednoč povjerio blago (auri 
thensaurum v. 7 po izdanju G. Goetza Lipsiae 1881), da ga u 

ognjištu sakrivena čuva. Djed bijaše škrtica, pa nije htio, da to 
kaže sinu, no za kućnog se boga slabo brinu sin i unuk, tadašnji 
gospodar kuće... Ali ga poštuje gospodareva kći i prinosi žrtvu, 
te njoj za volju (eius honoris gratia v. 29) udesi, da gospodar 
Euklion nagje blago. Još pridodaje Lar nekoliko np O razvoju 
radnje. 

U I. činu grdi Euklion svoju sluškinju Staphylu, koju zove 
»Cireumspectatrix cum oculis emissiciis“ (v. 41). Boji se, da ne bi 
štogod obaznala o blagu, koje krije od svakoga, te ga je i dobro 
zakopao. Za časak ostavi pozornicu (kako biva za komedije više 
puta), da ogleda svoje blago (v. 69): 
| Nunc ibo ut visam, sitne ita aurum ut condidi, 

Quod me gollicitat plurumis miserum modis. 

Dotle nam ona pripovijeda svoju nepriliku. Gospodareva kći 

Phaedra porodiće za koje vrijeme dijete (v. 75): 
- propinqua partitudo quoi appetit. 

Našavši sve u redu vrati se stari, te ponovno opominje sluškinju, 

neka ne da nikome u kuću, baš ni boginji Fortuni (v. 100): 
Si Bona Fortuna veniat, ne: intromiseris. 

Sluškinju otpravi u kuću, a iz monologa saznajemo, da kani 
otići k ,magistru curiae“ (v. 107). Kad se budu dijelili novci, 
zatražiće sestercij, samo da ne bi tkogod još pomislio, da je bogat. 

U II. činu dolazi stari Megador sa svojom sestrom Eunomijom. 
Njoj povjerava, da je nakan zaprositi Euklionovu kćer, koja mu 
je omiljela. Eunomija mu obećava, da će mu pomagati, premda 
u opće ne sudi najbolje o ženama; v. 123 veli Eunomija: 

Quamquam hbaud falsa sum nos odiosas haberi: 
Nam multum loquaces merito omnes habemur, 
Nec mutam profecto repertam ullam esse hodie 
 Dicunt mulierem ullo in saeclo. 
ili v. 198: 

Decet te equidem vera proloqui. 

Nam optuma nulla potest eligi: 

Alia alia peior, frater, est. 

U to upravo dogje Euklion hrleći kuči, gdje je njegovo srce 
(v. 181 nam egomet sum hic, animusg domi est). Megador mu pro- 
kaže svoju želju. Euklion naslućuje, da je Megador nanjušio njegovo 
blago (Aurum huic olet v. 216), pa da samo s toga ide u uprose. 
Euklion se ispričava, da je siromašak. Ali ga Megador umiruje, 
jer je, veli, voljan uzeti djevojku i bez miraza, te Euklion najzad 

privoli, pošto je prije još jedanput brzo odmaglio u kuću, da vidi 
svoje zlato. Oni odu. A od Staphyle saznajemo, da će Phaedra u 
najskorije doba roditi (v. 276): | 

Nunc probrum atque partitudo prope adest, ut fiat palam. 

Iza toga vidimo roba Strobila,!' kuhače Anthraxa i Congrija, 
te druge, gdje spremaju za ženidbu Megadorovu. Strobilo pripo- 
vijeda koješta, da se naruga škrtosti staroga Eukliona. Prizor 
kuhačii nešto se oteže. Od Pythodika saznajemo o običnim kragjama 
kuhača, koji se u v. 310 označuju ,rapacidae“. Megjutim eto i 
staroga škrtice, da pokaže svoju škrtost. I on kani donijeti štogod 
kući za pir svoje kćeri. On je toga radi otišao na trg, ali (v. o) 

rogito pisces: indicant 
Caros: agninam caram, caram bubulam, 
Vitulinam, cetum, porcinam, cara omnia: 
Atque eo fuerunt cariora: aes non erat. 
Najzad: 
Nunc žusculum emi et has coronas floreas. 
To će biti dosta, budući da je njegova namjera (v. 384): 
Quam minumo sumptu filiam ut nuptum darem. 
Iznenada začuje se štropot u kući. Kongrion ište veći lonac (v. 390): 
Aulam maiorem, si pote, ex vicinia 
Pete: haec est parva, capere non quit. 

Euklion očajava (v. 393): 

Perii hercle ego: aurum rapitur, aula quaeritur, 
misleći, da se ovdje govori o njegovu blagu. 

U III. činu vidimo, kako je Euklion pohitio u kuću, izbio ku- 
hače i pobacao ih na polje. S Kongrionom se prepire još na ulici. 
Euklion je i onako uzrujan, pa videći pijetla Staphylina, gdje če- 
prka na mjestu, gdje je blago sahranjeno, obori ga na zemlju. 

Za malo dogje Megador, te u monologu raspravlja o ženidbama 
bez miraza, pa misli, da bi se tako mogle popraviti pokvarene 
društvene prilike (v. 478): 

Nam meo quidem animo, si idem faciant ceteri, 
Opulentiores pauperiorum filias i 
Ut indotatas ducant uxores domum: 


1 Ovdje dolazi Strobilo kao rob Megadorov i radi za njega; kas- 
nije je rob njegova nećaka Lykonida, dapače veli, da ne zna ništa za 
Megadorovu ženidbu. S toga neki kritici s pravom pomišljaju, da su 
tu dva Strobila. Rapp. 0. c. 910. 

Et multo fiat civitas concordior, 

Et nos minore invidia utamur quam utimur, 

Et illae malam rem metuant quam metuont magis, 
Et nos minore sumptu simus quam sumus. 

Sadanjim ženama, misli Megador, imajući bogate miraze previše 
reba i preko mjere zahtijevaju. S toga (v. 491): 

Quo lubeat, nubant, dum dos ne fiat comes. 
Hoc si ita fiat, mores meliores sibi 
Parent pro dote quos ferant quam nunc ferunt. 

Sve je to prisluškivao Euklion, pa ga ove riječi dakako razbla- 
žuju i uznose. Bio bi po svoj prilici još i duže slušao, da i opet 
nije po nekim riječima svoga budućeg zeta naslućivao, kako za- 
nosi na njegovo blago. Stari vidi, da mu se valja rastati s blagom, 
koje imade toliko protivnika. V. 580: 

Edepol ne tu, aula, multos inimicos habes 
Atque istuc aurum quod tibi concreditumst. 
Nunc hoc mihi factust optumum, ut ted auferam, 
Aula, iu Fidei fanum: ibi abstrudam probe. 
S toga odluči poći u hram boginje Vjernosti. V. 586: 
Ibo ad te fretus tua, Fides, fiducia. 
Tim se završuje treći čin. 

U IV. činu započinje kolo Strobilo. Ovdje govori o dužnostima 
roba, ali ovaj put izlazi pred nas kao sluga Lykonidov. V. 587: 
Hoc est servi facinus frugi facere quod ego persequor: 

Nec morae molestiaeque inperium erile habeat sibi. 

Nam qui ero ex sententia servire servos postulat, 

In erum matura, in se sera condecet capessere. 

Sin dormitet, ita dormitet, servom se esse ut cogitet. 

Eri ita imperium ediscat, ut quod frons velit oculi sciant. 

Strobilo stane za oltarom. V. 606: 

Nunc sine omni suspicione in ara hic adsidam sacra. 

Euklion upravo izagje iz hrama, gdje je sakrio blago. Strobilo 
ga sluša te pogje za njim u svetište. Gravrani zakrakću, a Euklion 
izagje. Iza toga unigje opet u hram, gdje nagje Strobila. Izvuče 
ga na polje i stane ga pretraživati: V. 640. 

Eucl. : Ostende huc manus. 

Strob.: Em tibi, ostendi: eccas. 

Hucl.: Video, age ostende etiam tertiam. 

Strob.: Larvae hunc atque intemperiae insaniaeque agitant senem. 

I opet ga stane natezati. V. 64): 

Hucl.: Age, age, rursum ostende huc manum — Dexteram. 
Strob.: Em. 

Hucl.: Nunc laevam ostende. 

Strob.: Quin equidem ambas profero. 

Huc.: Jam scrutari mitto: redde huc. 


Sad se Euklion ne pouzdava više u boginju Fides, te s toga uzme 
blago, da ga sahrani u gaju Silvanovu. V. 676: 
Certumst, Silvano potius credam quam Fidei. 


I to je čuo Strobilo i poteče za njim, da ga s kojega drveta 
uzmogne promatrati. 


Na pozornicu dolaze Lykonid i Eunomija. Lykonid priznaje 
majci, da je u pijanstvu sagriješio sa Phaedrom, a do skora ču- 
jemo glas djevojke, koju su uhvatili trudni bolovi. Lykonid pohrli 
u kuću. (V. 700): 

Ibo hinc intro ubi de capite meo sunt comitia. 


Megjutim eto Strobila sa loncem, kojega se dokopao. Strobilo 
je sav začaran od radosti. V. T0I: 
Picis divitiis qui aureos montes colunt 
Ego solus supero. Nam istos reges ceteros 
Memorare nolo, hominum mendicabula. 
Ego sum ille rex Philippus, o lepidum diem 


o < o o o o s - 


ego ibo, ut hoc condam domum. 


No u isti mah sav obeznanjen dojuri Euklion, koji je opazio, da 
mu je blago ukradeno, i daje oduška svojoj duši u glasovitom 
monologu. V. 713: 

Perii, interii, occidi, quo curram? quo non curram? tene, 
tene. quem ? quis ? 

Nescio, nil video, caecus eo atque equidem quo eam aut 
ubi sim aut qui sim 

Nequeo cum animo certum investigare: obsecro vos ego, 
mi auxilio, 

Oro, obtestor, sitis et hominem demonstretis qui eam 
abstulerit. : 

Quid ais tu? tibi credere certum est: nam esse bonum 
e voltu cognosco. , 

Quid est? quid ridetis? novi omnes: scio fures esse hic 

- conplures, 

Qui vestitu et creta occultant sese atque sedent quasi 
fuit frugi. 

Em, nemo habet horum? occidisti. dic igitur, quis habet? 
nescis ? 

Heu me misere miserum: perii: mule perditus, pessume 
natus e0. 

Tantum gemiti et mali et maestitiae mi hic dies optulit, 
famem et pauperiem: 

Perditissumus ego sum omnium in terra quid mi opust 
vita qui tantum auri 

Perdidi quod custodivi sedulo? egomet me defraudavi 

Animumque meum geniumque meum: nunc ergo alii 
laetificantur 

Meo malo et damno: pati nequeo 

Lykonid čuje, kako stari bjesni, te misli, da se ražljutio zbog 
kćeri. Lykonid mu ponizno priznaje, da je on učinio djelo, zbog 
kojega je bijesan. Navela ga je ljubav i vino: 

V. 745. Quia vini vitio atque amoris feci. 

Stari misli, da se sve tiče blaga, a Lykonid govori neprestano 
o ,njoj“, — o kćeri. Najzad se sve razbistri, kad stane stari Eu- 
klion zahtijevati zlato. Lykonid dakako ne zna o tom ništa, 
nego mu priopćuje, da se Megador odrekao Phaedre, a on da je 
voljan ženidbom popraviti svoj grijeh, ako Euklion pristane. Stari 
poleti u kuću, da se o svemu na svoje oči uvjeri. 

U V. činu dolazi Strobilo, još uvijek zanesen čuvstvom sreće: 

V. 807: 

Di inmortales, quibus et quantis me donatis gaudiis. 
Quadrilibrem aulam onustam auro habeo: quis mest alter 
divitior ? 

K njemu dogje Lykonid i saznaje, da je Strobilo ukrao škrtici 
blago. Lykonid mu zapovijeda, da vrati ukradeno zlato. Strobilo 
se krati. 

Tim prestaje sačuvani tekst. Bez sumnje je bio završetak kome- 
dije, da je Lykonid ipak starcu ishodio njegovo blago, te starac 
pristao, da mu Lykonid bude zet. 

Nije vjerojatno zamislio svršetka komediji Urceus. U njega po- 
staje škrtac iznenada darežljiv, te poklanja blago svome zetu in 
spe kao miraz kćerin. Vo bi se doduše slagalo s argumentima: 
ab eo donatur auro, uxore et filio! ali bi se to protivilo samoj 
karakteristici škrtice Eukliona. 


150561 

Glavno je lice u komediji Euklivn. Kud pogleda, svagdje sum- 
njiči, svagdje nahodi dušmane. Čak i pijetao domaći njegov je 
dušmanin. Kad mu nestane blaga, u svima gledaocima vidi tate. 
Kad nagje Strobila, ište, da mu pokaže i — treću ruku. Gradi 
se siromašan, samo da uzmogne opravdati svoju škrtost. Niko ne 
smije ni blizu k njegovoj kući. Njegova je škrtost upravo grozna. 
Strobilo ga ovako označuje: 

V. 299: 

Quin divom atque hominum clamat continuo fidem, 
Suam rem perisse seque eradicarier, 

De suo tigillo fumus si qua exit foras. 

Quin quom it dormitum, follem obstringit ob gulam. 

Nedavno je skupljao otpatke noktiju, kad mu ih podrezivao 
barbir: 

. V. 312: 
Quin quom ipsi pridem tonsor unguis dempserat, 
Collegit, omnia abstulit praesegmina. 

Druga su lica općenitije prikazana. Vidjeli smo, kakav je bratac 
Strobilo. Megador je dobar starac, te imade dobru sestru Eunomiju. 
A Lykonid je sin, koji se može pohvaliti, da nije nikada nalagao 
majke. (v. 690: Egone ut te advorsum mentiar, mater mea?) Da 
se Plaut u koječemu povodio za novom atičkom komedijom, o 
tom jamačno ne sumnja nitko. Tako je n. p. motiv ženidbe na 
silu veoma čest 1 običan u Menandra. A i ono pesimistično mišljenje 
o ženskome rodu biće jamačno u neke pučko, ali još više refleks 
blaziranosti u novoj atičkoj komediji. Pošto nemamo grčke kome- 
dije iste gragje, ne možemo suditi, koliko je Plaut upotrebio iz 
tugjega vrela, a koliko li treba da odbijemo na njegov komički 
genij. Komedija je megjutim udešena sasvim na rimsku. Glavna 
joj je vrlina u živom dialogu. Kad mu se nadade zgoda, rado udara 
na zle običaje svoga društva. Dosjetke su mu krupne, ali nigda 
dosadne. Plaut zazire od slatkoće. (Teuffel G. d. r. Lit. * p. 1583). 

Pored Aulularije bijaše u srednjem vijeku, a i kasnije drugi 
izvor imitatorć u — komediji, kojoj je natpis , Querolus“. Dugo su 
mislili, da je Plautova. (Teuffel o. c. 148, Haupt Opusc. III, 581 
i dr.) I danas se još ne zna, tko ju je sastavio i kad je nastala. 
»Querolus“ je sastavljen (valjada u doba Teodozijevo) prema ,Au- 
lulariji“ i često se nazivaše ovim imenom. (U praef. 5, 22: Que- 
rolus an Aulularia haec fabula dicatur, vestrum, spectatores, iudi- 
cium erit.) To je djelo bez duha složeno, a opaža se u njemu trag 

kršćanskome mišljenju. Tekst je u rukopisu u prozi. Prvi put je 
štampao komediju ,Querolus“ u Parizu g. 1564 Pierre Damiel. 
Držićev je ,Skup“ prikazan već g. 1599, a u prologu se veli: da 
Plautovu komediju, odakle je crpena gragja Držićeva djela, ,djeci 
na skuli legaju“. Po tom je razumljivo, što se Querolusu (nekoj 
vrsti misantropa) ne može nahoditi nikakva traga u Držićevu 
pokupu“. Držić je imao pred očima samo pravu Plautovu ,Aulu- 
lariju.“ 

A sad da vidimo, kako je Držić upotrebio Plautovu ,Aulula- 
riju“. U samom je rukopisu zabilježeno, da je ,Skup“ prikazan 
nu Saba Gajčina na piru“, a u izvatku je još dodano ,godišta 
1990 mjeseca Marca“. 

I u Italiji bijaše običaj prikazivati komedije ponajpače za 
poklada i na piru. A glumili su ponajpače članovi odličnih obitelji. 
Ovaj se običaj po uzoru talijanskom udomio i u Dubrovniku. U 
prologu ,skupa“ spominje se takva družina mladih uglednih Du- 
brovčana ,Njarnasi“. (Isto tako znamo, da je ,Dunda Maroja“ 
glumila družina ,Pomet“, Stari pisci hrv. VII, 239, a u V. kome- 
diji Držičevoj spominje se družina ,Garcarija“ ib. p. 178, 179). 
Razumljivo je, zašto su ovake družine nadijevale sebi šaljiva imena. 

Mjesto Plautova prologa, gdje Lar u kratko naviješta jezgru 
komedije, nahodimo u Držića satira, koji šaljivo govori gledao- 
cima. To je opet prema duhu talijanske tadašnje komedije. Tako je 
n. p. prolog u Ariostovoj svakoj komediji više šaljiv pozdrav gle- 
daocima osobito ženama, nego program komedije. Tako se započinje 
njegova Cassaria, tako Suppositi. (Klein 0. e. IV, 327.) 

Taj je Satir Stjepko, sin domačinov, kako sam veli. Satir pri- 
povijeda, kako su se Njarnasi, koji večeras festižaju, spremili, da 
prirede maškaratu, malu komediju. Već su spravili i vilu, da izreče 
prolog, ,da pri vodi studeni na cvietju u jutro prie zore požu- 
beri“. Bila bi govorila u versima. (Po svoj prilici bio bi to prolog 
»Pastirskoj igri.“) No smete ih jedna svekrva. A Njarnasi zbog nje 
nviesu ktjeli arecitat“. (Vidi se, da su muškarci prikazivali i ženske 
partije). S toga će prikazati komediju, koja je ,sva ukradena iz nje- 
koga libra starijeg neg je staros, iz Plauta; djeci ga na skuli legaju“. 
Satir u kratko naznači, o čemu se radi. Ona ,vila“, kad spazi 
njega, Satira ,od gora zelenieh čovjeka divjega“, pobježe bez obzira. 
»Žene, ja kako Stjepo velim vam, pasate se za večeras bez vile; 
do godišta na poklade ja vam ću komediju arecitat od vila; a vam, 
vlastele, velim kako Satir od gora zelenieh čovjek divji, nako 


»SKUP“ MARINA DRŽIĆA PREMA PLAUTOVOJ ,AULULARIJI“. 19 


što ne bude na vaš način večeras: što se ima, to se dava; a tko 
sve dava, vele dava; tko srce dava, svega sebe dava. Vaša pitomos 
namjeri divjači našoj, vaša dobrota primi našu dobru volju i tko 
bi ktio znat, što ću ja Satir u ovoj komediji riet, ja sam starcu u 
gori kameni tezoro objavio, i tko hoće znat, koji je ovo grad, koji 
se ovdi vidi: ovo je Njarnjasgrad, Njarnjasi ga su zidali, Njarnjaai 
ga gospoduju, Njarnjasi mu su i zakone dali. U ovomu se gradu 
ide u kapah u plaštieh, u ovomu je gradu svaka liberta. Ne drugo. 
Ako komedija ne uzbude dobra, vi ju dobrotom vašom učinite 
dobru i čujte ju z dobriem srcem.“ 

Očito je, da je pod kraj htio pjesnik bar donekle opravdati do- 
lazak Satirov. Zato i veli, da je on prokazao starcu tezoro. Ovo 
je aluzija na rimski prolog, samo što je u Držića sveza manje 
organična. Megjutim ondašnja komedija, pa u opće sva poezija nije 
zazirala ni od najfatastičnijih kombinacija. Rimljani su pak vjero- 
vali u Lara. 

Atto I., scena prima. Dolazi Variva, godišnica stara i Gruba, 
godišnica mlada. Variva služi u Skupa, te se nalazi pred kućom, 
kad dogje Gruba, da uzme u susjeda ognja, ali zlo progje. Uni- 
šavši u kuću pripovijeda, da je čula, gdje netko iza sna govori: 
»drži zlato, munčjela, uhiti lupeže!“ Starac sune pred nju, a ona 
niz skale. Malo nogu ne slomi. Variva je svjetuje, nek ne dolazi 
više k njima po oganj, jer bi mogla nastradati. Nadalje joj priča, 
da starac kani dati kćer ,njekomu zlostaru, koji vele da je bogat.“ 
V ragolasta Gruba megjutim znade, da je Andrijana, kći Skupova, 
obećala Kamilu, ,,znaš onomu vlasteličiću, što često ovdje prohodi.“ 

Razgovor je ovih godišnica začinjen lijepim humorom, poimence 
nahodimo na pune pregršti prispodoba, antiteza i osobito t. zvanih 
»concetta“, koji karakterišu tadašnju talijansku komediju Evo ih 
nekoliko : 

Gruba veli Varivi: Sjetan ti život i z gospodarom, prava si Va- 
riva, koja pakao š njime variš. 

Variva joj odgovara: Moja Grube, ovčice mlada, ne dohodi veće 
ovdi po oganj, da mi te vuk ne uvije, da Grube ne bude gruba. 

Na to će Gruba: Gruba ti gospodja bila! I s imenom makar i 
tko mi ga vadjede; nie mi života, sjetna, s oviem hudosrjećniem 
imenom, duša mi podje s vražiem vrageličići, od kojieh ino nie čut, 
ni im je ino u ustieh, nego Gruba. 

Varwa: Gruba, ako i Gruba, draga. 

Gruba: Gruba im tamo mati i tko ih je rodio! 

Ovako govore, kako ćemo vidjeti, poimence Juge i sluškinje, 
a u opće mlada i vesela čeljad. 

Scena seconda. Starac skup, Variva, 

Starac zove Varivu. Variva krene u kuću, i stane na vratima. 
Starac je počne grditi: ,Magarico, što iščekuješ na vratieh, da ja 
izidem ; je li, da razvičeš, što je po kući. 

Variva: Tezoro da € nadjem, veliku tugu. 

Starac se preplaši: Tezoro, ah, tezoro! Od kud ti umieš dotle? 

Variva: Umiem! Da ti hoću ukrasti, ne bih ti imala šta ukrasti, 
neg paučina; toga ti 'e najpunija kuća, ni daš mesti. 

Starac: Ni dam mesti, pače ne ću, da meteš 

Variva: Ni daš kuhat, ključe od ognjišta držiš, kako da ti 'e 
tezoro u ognjištu. Kći ti se namrie glada, djevica kao angjeo, nie 
h ti grieh? 

Starac je sav u zabuni zbog ,tezora“. Šalje Varivu ka kčeri. 

Varwa ga pita: Objedu hoću li što varit? 

Starac: Ne bi Variva bila, da o varenju vazda ne misliš. 

Variva ode, a za čas začuje se nekakva lupa. Starac se pre 
plaši, iisleći, da tko obija bravu, te ravali vikati: ,Variva, Va- 
riva! Što ti držim u kući asašine!“ 

Variva dogje i veli mu, da cijepa drva, a on ište od nje ključ 
od ognjišta. Kad Variva posumnja, da nešto krije u ognjištu (u 
kuhinji), udari je starac po obrazu. Na to se oglasi iz kuće An- 
drijana zaklinjući oca, da ne bije Varive. Variva opet ode, a starac 
u monologu razmišlja o bogastvu. Otkad je našao ovo tezoro, 
nema sna ni pokoja. Otkriti ga ne smije, a tajiti ga muka je pa- 
klena. Našao ga je u muočjeli, u njoj ga i sada drži, da se lakše 
prevari, tko bi ga našao, misleći, ulje je ili maslina. Za tim go- 
vori, kako zlato kvari ljudi: amor nije amor. zlato je amor . . . 
Tko ljubi, sumnjiv je. Za tim nalaže Varivi i Andrijani, koje su 
na trećem podu, nek ugase oganj i nikome ne dadu u kuću. ,Ako 
tko dodje zaimavat što i(8s) susjectva, recte: lupeži su sve po- 
krali, nie ništa u kući“. 

Medjutim treba da pogje k dužnicima utjerati dug. U strahu je 
za blago. Boji se, da su ljudi štogod saznali, jer ga neki ljudi 
počeše evdviše srdačuo pozdravljati. Zato i- ode ,na placu kako 
na vješala“. 

Scena terza: Kamilo, Gruba (a poslije Variva). 

Kamilo zove: Grube! 

Gruba: Grub ti nos! Kimo (= Kamilo), ti li si? Ne more svak 
liep bit kako i tvoja Andrijana 

Kamilo miti Grubu, da joj dozove Varivu. 

Daje joj dva mjendeoka, a kad joj je to malo, obeća joj sutra 
dati ,veliki ubrusac zahare“ (šećera). Gruba pjevajući odskakuta. 
Eto i Varive, koja odmah javlja Kamilu, da otac sili Andrijanu 
poći za starca, a kako se ona tome otima. Kamilo očajava, a Va- 
riva ga tješi, da Andrijana ljubi samo njega. 

Kamilo veli, da će po Grubi poručiti, što treba da čine. 

Scena quarta. Dobre, Kamilova mati i Zlatikum, njen brat. 

Dobre želi. da kaže nešto svome bratu. Priznaje, da žene ne- 
maju pameti muške, nego djetinsku pa opet je nuka ljubav k bratu, 
da ga svjetuje. 

Zlatikum je moli. neka se okani okolišenja. 

Na to će mu Dobre (poigravajući se njegovim imenom): , Zlato, 
dragi brate, ime ti 'e zlato i kuća ti 'e suho zlato, a ne imaš od 
srca tvoga, komu češ tvoje zlato po tebi ostavit; neka ti damo 
vladiku (djevojku) s prčijom, koju ti hoćeš, da vidiš u kući tvojoj 
drugoga tebe, a to je plod priličan tebi, da kuća naša s imenom 
ne pogine“. 

Zlatikum, kako je razborit, otima se tome svjetu, jer je star, 
»Skuboh starine. staros ne mogoh skrit, brada sva pobielje; ako 
bih bradu ostrugao, ali kose ne taje; ako bih kose skrio, kašalj 
grinje odkriva“ Dobre mu odvraća, da je star, ko je nemoćan, pa 
najzad ko će ga u starosti podupirati? S toga mu je našla dje- 
vojku s prčijom ,od vele tisuć dukata“. Nu Zlatikum ni čuti. 

Još bi mu govorila: Kupila sam te, a htjela bi toliko, da joj 
ne bi dosta bila ni carska riznica. 

Dobre ne prestaje. Na to joj veli Zlatikum, da bi htio uzeti 
samo ubogu djevojku; i veli, da mu je siromašni Skup govorio za 
kćer svoju i preporučio mu se, a on mu odvratio, da će ga se sjetiti, 
bude li mu se prohtjelo ženidbe. Djevojka mu se ona mili, pa obe- 
čava, da će otići ka Skupu, da ga nagje. 

Atto secondo. 

(Prizor prvi.) Munuo, djetić Kamilov, Gruba i Kamilo. 

Munuo se tuži, kako je mučno služiti ,namurana“ gospodara, 
jer služiš njemu i manitosti njegovoj, a nitko ne može služiti dva 
gospodara. Neprestano ga muči poslom i zapovijedima. Šalje ga, 
da ispituje ovo ili ono, i neprestano uzdiše. S toga i veli: ,Služit 
manitosti ne more se bez manitosti, ma ako se ja danas ne po: 
mamih, već vazda čitav bih“. 

U to dogje Grube, a on je pozdravlja. 

Na to mu ona: U tebe je ljepše ime: vjetar dunu. Munuo ga 
munu! 

Munuo je nugja jabukom, a ona ga šaljivo odbija uplećući ne- 
koliko stihova, koji zanose na narodnu (kao i ono, što pjeva u [, 
3). Grube odjuri, a dok Munuo uzdiše za ,vražicom“, dogje Ka- 
milo i zove ga, da pogje s njime. Odu. 

Scena seconda. Skup, Zlatikum. 

Skup se vraća od dužnik4 praznoruk. Uvijek misli na blago, 
sve ga je strah, da su ga obonjali, a ima njegovo zlato veći vonj 
nego svi vonji. 

Dogje Zlatikum i usrdno pozdravlja Skupa. 

Skupu se ne mile njegove slatke riječi, i tako se zaprede raz- 
govor pun komične sile. Skup neprestano udara u jadikovke, da 
je ubog. Tad ga upita Zlatikum za kćer, koliko joj je godina i 
bi li je htio udati. Skup sve misli, da Zlatikum vreba na njegovo 
zlato. No Zlatikum mu veli, da će je uzeti i bez prčćije Na to će 
Skup: ,Sve bi dobro, neg ću ja i ti zao par bit; ja ću uza te uš 
uboga biti, ka će ktjet jesti, a ti pritio, kome će dodijat“ . ... 
Zlatikum rad obeća, da će i njega hraniti. U to zvekne nešto u 
kući, a Skup bjež unutra. Za čas se Skup vrati. Skup još ište, 
»da se u patu _matrimonijalu ne dekjarava niedna stvar, ni da se 
razumie prćija, ni da se ne razumie, ni da sam ja oblegan veće 
ništa“. Zlatikum pristane i ode priregjivati za pir. A Skup još 
uvijek u sumnji govori za njim: ,Podj u slavu bozju i hodi tiho 
i brzo kao ti drago; od moga tezora ti (se) ne ćeš radovat. Scieni, 
da je veće njegovo, na to zija; a vjetra če proždriet. Za ino se 
nie objesio, da ovu parentijeru sklopi neg za munut moje tezoro ; 
a vraga će probavit“. 

Scena terza. Skup, Variva, Kamilo, Munuo. Skup javlja Varivi, 
da će Andrijana poči za Zlatoga kuma, te veli, da ide kupiti, što 
treba. Skup ode. U to dogju Kamilo i Munuo. Variva mu javlja 
zle glase. Kamilo očajava, ali se Munuo dosjeti lijeku: ,Podj 
doma, učin' se nemoćan, neka je meni. Riet ću, da si namuran na 
tu djevojku, i kako si čuo, da je su ovako vjerili, da si s' ti raz- 
bolio i da hoćeš umriet“. Kamilo pristane, a Variva mu obeća, 
da će moliti Andrijanu, da mu ne krene vjerom. Odu. 

Scena quarta. Pasimaha (sluga Zlatog Kuma), Gruba. Prizor za- 
počinje Pasimaha veoma humorističnim monologom. Pripovijeda, 
kako ga je gospodar poslao, da priregjuje za pir. Dao mu go- 

spodar novaca, a on počeo tobolcem zvoniti U tihi čas skupiše 
se, kao svrački na grohotošu, lupeži, komandari, ribari: Piva i 
Tara. S njime ide pratnja, a on im dovikuje: ,Amo za kape- 
tanom, zli ljudi, svieh ću danaska dobriem ljudmi učinit; učinit 
vas ću, da ste u vojsci velici: ti bandijeru da nosiš, a to je da ražanj 
vrtiš; a ti da žikaš u lumbarde, a to da u oganj puhaš, dobru 
dušu imaš . . .: a ja ću kapetan od vitovalje bit, grašu ću man- 
tenjat. Hodite, osmi sinovi, žene vam devet muža imale, deveti 
da sam ja! U to spazi Grubu, s kojom se šali, te joj se nugja 
za vjerenika. 

Terzo atto. Scena prima. Dobre, Gjivo. Dobre pita Gjiva, je li 
Skup zadovoljan i pristaje li djevojka. Gjivo misli, da se radi 
o ženidbi Kamilovoj, i odgovara, da se Kamilo već vjerio sa Sku- 
povom kćerju. Majka se sva začudi: ,Ona djetina, još mu usta 
mliekom vonjaju.“ Zalud joj (Qjivo dozivlje u pamet, da ima dobra 
sina i da će dobiti zamjenicu u kućnim poslovima. Na to stane 
Dobre navaljivati na sadašnje nevjeste. 

Dobre: Odmjenu u kućne posle! Nemoj mi, Gjivo, spoviedat, što 
su Sadanje nevjeste Od sadanjieh nevjesta nie ino nego spat do 
podne, a kad se ustane, dvie djevojke niednoj niesu dosta, da ih 
sapinju i oblače; a kad se obuku, jedva do objeda mrdajući oko 
glave njeke čičke od kosa savijajući i pri zrcahu, uh, tuga me je 
govorit, jer se (su?) zle česti, a pak se u crkvu dodje, a mise se 
sve svršile. 

Gjivo je miri, da će ih muka priučiti radu. 

Dobre: Rade ruke u tikvici držeći, s funjestre na funjestru svilice 
klubačac naviju, pomrdaju u čestjelicu zlatnu, iglenicu od srebra 
zatvore i otvore, a djevojka se zovu, a posli su: cvietje se ku- 
puje u dumana u Čicilija u Justina, po rusate se vodice posila. 
.. < I mi smo mlade i gizdave bile, ali smo u ognjište ulazile; a 
nieamo toliko čuda činile. Nebogo, mi o ave Marija ustajahomo, 
a moj pokojnik, pokoj mu duši, rekao bi mi: Dobre, ti se ćeš 
ištetit, docna ležeš, a od veće sutra ustaneš, nemo(j); a ja, dokle 
bi on ustao, dva vretena bih naprela, objed bih naredila, sto po- 
sala bih učinila. 

Gjivo joj odgovara, da ih oci ne daju za godišnice, — vladika 
je, da zapovijeda u kući. 

Dobre mu odvraća, da samo muževe potežu za bradu, a ne 
umiju ni gaća okrpiti. 

Gjivo joj veli, da su za to šivači, megjutim: ,Vi ste u ono 
vrieme bile, kad se je u bortieh hodilo; a ove su u ovo, kad se 
i svila dere i dobro se dere, er jes od šta.“ 

Ovdje se piscu nadala prilika, da uplete nekoliko karakte- 
rističnih crta iz privatnoga života dubrovačke republike. Pisac 
ujedno žigoše te nedostatke. Ako pomislimo, kako nam već Na- 
lješković prikazuje pojedine prizore dubrovačkoga života, ne ćemo 
jamačno pogriješiti tvrdeći, da su i ove Držićeve crte snimljene 
po istinskom životu. Čini se, da je u XVI vijeku počelo bo- 
gastvo ragjati u Dubrovniku pojedinim društvenim manama. Do- 
duše u komedijama nije ništa neobično, da su stariji ljudi ,lau- 
datores temporis acti“, ali je u ove crte Držić upleo taki detalj, 
da su jamačno na istinito brdo tkane. Vidi se, da se u Dubrov- 
niku uvodi talijanska nošnja, poimence mletačka, gdje se takogje 
nSvila derala i dobro derala, er jes od šta.“ A to nam k jednu 
svjedoči direktnim svjedočanstvom Razzi, La Storia di Raugia 
Lucca 1995 p. 125. Iz riječi Držićevih možemo samo toliko izvo- 
diti, da je već bilo takih mladih nevjesta, kojima je smrdio rad, 
i koje su znale tek sebe kititi i dangubiti. Da pokvarenost nije 
bila općenita, nego tek u pojedinim krugovima, svjedoči nam Razzi 
0. 6. p. 131—133, gdje inače hvali obiteljski život dubrovački. 

Molmenti u ,Povjesti Venecije“ (u prijevodu I. Rabra) p. 184 
(dalje) opisuje odijelo i nakit Mlečanaka u XV. i XVI. veoma 
živim bojama, te pokazuje, kakva je to bila grdna raskošnost, 
protiv koje su se uzalud izdavali zakoni. A kako se počeo tro- 
vati obiteljski život, lako će svak dokučiti, što se u doba pre- 
poroda pored plemkinje javlja cortigiana, koja je zadobila velikih 
povlastica i bila vilom umjetnicom. (Molmenti p. 208). 

Nekoliko decenija kasnije iznosi nam Gundulić neke društvene 
mane dubrovačkoga života u ,Dubravci“. (Isp. Marković, O Du- 
bravci, drami Ivana Gundulića. Rad juposl akad. 89, p. 11 -16). 

Scena seconda. Gruba, Dobre, Gjivo. Gruba javlja Dobri da joj 
se sin razbolio na smrt. l)obre se prestraši, a Gruba joj opiše, 
kako mu je pozlilo, kad je dočuo, da mu se dundo vjeri s Andri- 
janom. Na to će ugrižljivo Gjivo: Za njega (Zlatog Kuma) je žena 
kao i za moga oca. 

Dobre ga i ne sluša, nego ga šalje po liječnika, a sama ode 
do sina. 

Scena terza. Pasimaha, 1)riemalo, Variva. Pasimaha opet pri- 
hvaća sliku vojske. Natovaren jelima dolazi sa Driemalom, te 

činje ovako: , Tara tara tan, ni što nam ne manjka neg tambur, 
da je exercit pravi; trunfanca (slavlje) ovo je, vojska, u koju 
svak dobrovoljno na sodu (plaću) ide. Oroj se vojsci kaštjeli svi 
pridaju od ovake je vojske kapetan bliužen, er vazda viktoriju 
ima, s ključi svak trči. Blaženi, tko nas može primit. Driemalo, 
mahni bandijerom, da se ova forteca prida.“ Hoće obojica da pro- 
vale u kuću, a Variva ih pita, šta ištu. Na to joj vele, da ih je 
Poslao Zlatikum. I unigju u kuću. 


Scena quarta. Munuo sam. Munuo uhodi, što se radi. Vidi, da 
je zlo po Kamila. ,Ovdi se pir pripravlja, a mi se vjetrom pa- 
semo “ Ne zna, što bi učinio. Najedared opazi Skupa, te se sa- 
krije na stranu, da vili i da čuje, šta će biti. 


Scena quinta. Skup. Tuži se Skup, kako je mučno udavati kćer ; 
otišao je na komardu, a ,ono drago, a ono draže, onoga nie, n 
ono se h će; a tko se hoće počtit trieba /e tresnut tobocem.“ 

Najednom začuje iz kuće, gdje nešto tresnu. 

Pasimaha: Čuješ li, Driemalo, zaspao si gori. Munčjelu iz og- 
njišta, munčjelu! 

Skup: Ajme, munčjelu, tezoro! Lupeži! Je li tko? Pomaga'! 

Driemalo: Munčjelu ti nosim. 

Skup: Nosiš! Ah, tradituri, asasini, lupeži, ah! I bane u kuću. 

Munuo se javi iz zakutka, ali se opet sakrije, da čuje, šta 
će biti. 

Scena sexta. Pasimaha, Skup, Driemalo. Pasimaha i Driemalo 
ukradoše djevojci lonac, a Skup ih psuje i tjera napolje. Oni se 
megjutim još uvijek šale, da su razbita vojska. I odu. 

Munuo se opet oglasi i raduje se, što se pir za večeras razvrže, 
te opazivši Skupa opet se sakrije. 

.Srena septima. Skup sam. 

Raduje se, što je sve dobro prošlo. Zlatikum bi svakako želio 
ukebati njegovo zlato, ali mu je trud uzaludan. Dobiće kćer, ali 
bez blaga. 

Scena octava. Zlatikum, Skup. 

Zlatikum dogje ne opazivši Skupa, pa sam sa sobom govori, 
kako su ga prijatelji pohvalili, što uzima ubogu djevojku. Kal bi 
bogati potpomagali uboge, te uzimali uboge djevojke, grad bi lijepo 
napredovao. No sad se sve slakomilo na dinar. Bogati misle, da 
će se okoristovati, kad uzmu ženu s velikom prčijom, ali se varaju, 
jer takva žena hoće ,velike spenze“, a ako joj ne dadu, gotov 

pakao u kući. Kad bogataš uzme ubogu, ne smije žena toliko za- 
htijevati, a muž rado daje dvaputa toliko, koliko traži. 

Sve to s kraja sluša Skup i ne može ga se dosta naglušati: 
nOnoj mi 'e slavic, koji tiziem lakomcom žuberi s jutra i večer; 
urjedno govori, razumno govori; sad sam ja sikur, da ovi čovjek 
o momu tezoru ne misli.“ 

Sad mu se istom Skup oglasi, i oni začnu razgovarati se. Kad 
Zlatikum pokudi lakomost, Skup opet posumnja, da misli o njegovu 
blagu, jer mu je valjda štogod odala Variva. I Skup kori lakomost; 
ma ,razmetan čovjek vele je gore, er lakomos uzdrži, a razmet 
rasiplje“. | 

Skup se tuži Zlatomu kumu, što mu je u kuću poslao uskoke, 
vojsku kuhača, ,mnjab, da će me zaklat“. Zlaikum odgovara, da 
ne če biti dugo ni mnogo. Sutra će biti konvit, a večeras će biti 
gozba. Poslaće pretilo kozle i dobra vina. Skup se brani, da ne 
pije vina Zlatikum na to: Kus i ognjic starce uzdrži! Još večeras 
doći će pop 1 slaviće se pir. 

Skup pristane, ali odluči ,u ovu crkvu“ gdjegod sakriti blago 
za noćas, da bude miran. 

Munuo, koji je sve to slušao, opet se oglasi. Njegovu se go- 
spodaru sprema veliko zlo. Trebalo bi da ode kući, ali ga bocka 
slutnja, da u Skupa ima blago, koje će u crkvu skriti. ,Ne more 
bit nego da hoće skrit što godi ovi starac u crkvi. Nie za ostavit 
ovaki posao. 'Tezoro, kurvin sine! Gdje bih ja večeras obogatio ; 
bogme ću spijat, što čini u crkvi. Grob njeki otvara, munčjelu 
njeku u nutra stavi.“ 

Skup izigje iz crkve i pripovijeda, da je kosti stavio svrh 
munčjele. A da bude sigurniji, poći će do gjaka, da mu za večeras 
dade ključ od crkve. Megjutim skokne Munuo u crkvu, da vidi, 
što je sakrito. 

Tako se završuje treći čin. 

Quarto atto. Scena prima. Munuo sam izleti iz crkve sa tre- 
zorom. ,Munuo, ti si munuo, bježi, da se vješala tobom ne munu.“ 
Tješi se, da ga nije nitko vidio. 

Dogju dundo Kamilov Niko i Pjerić. 

Pjerić moli Nika, da bi učinio ,veliku operu“. Pjerić mu želi 
kazati, da njegov ,neput“ Kamilo mre, ali ga Niko neprestano 
prekida grdeći mlade Dubrovčane. 

»Koju ću operu učinit? Jeda si kojoj noćas vrata razbio, kako 
je vaša užanca? Svu noč se skitate, dezvijana mladosti, malo na 

skulu hodite, malo, — er mi *e, te gradu sramotu činite, a sebi 
ste smrt. Injorant čovjek ni sebi žive ni svomu gradu... 

Bože, jeda bog da, da bude potrjeba, da išteš, da se mešitru za 
tebe javim, da na tebe veće nastoji, da ti večer lega; ma jes, 
c(d) te dobi sad itko na skulu hodi! Sramota je u ovomu gradu 
sad na skulu hodit, a nie sramota ne umjet ni legat ni pisat. . . 

Da je stvar onesta, ne bi te sram bilo ovi čas ju riet; ma je 
ka godi stvar od importancije, od koje će mene sram bit. Znam 
vaše importancije: psovke grube rieči, sjeć se s punjalići; pu- 
njalić (bodež) ti visi na pasu, ma ne libro. Je(s) se prošetao, za 
vidjet amancu? Jes' ku uštinuo godišnicu mimo grede? ... 

Što mrnjoriš? Niesu ti drage ove rieči. Ni nam vaša činjenja. 
Sramujemo se vami. Gdi su litere od ovoga grada? Gdje su ko- 
stumi (moral)? U plaštieh od persa (grimiza), u gaćah od svile, 
u rukavicah profumanieh. Ne denjamo se svilu nosit, koja se u 
gradu čini neg ištemo ispriko svieta komade, koje nam će personu 
uresit; a ne nastojimo da nam ispriko svieta meštri dobode, da 
nam pamet urese... 

Jeda sam ja liečnik ? Ma jesam, ter dobar liečnik. Medičinavam : 
ne ho(d)te po noći. Širupivam: ho(d)te na skulu. Reurbarbarvam: 
izagnite injoranciju iz vas, da, kad na staros dodjete, da nieste 
kao i njeki, koji ni sebi ni republici ne valjaju, koji su od štete, a 
niesu od koristi. Injorancija je vazda od štete.“ 

I za Kamila tvrdi, da mre u svojoj injoranciji, pa pita, kako 
bi mu pomogao: ,Jeda bi htio koji dinar, da skroji od raza od 
veluta demaškina?“ Niko ne će da pomaže. 

Pjerić megjutim ipak odluči, da učini za Kamila, što može, a 
za dunde veli: ,Ava, dundi! Uzda' se u njih pomoć imat! Razum 
njeki pridikaju, a o(d) tries godiš su s Donatom u sajunich do 
pete na skulu dančice učili.“ Obadva odu. 

Ovdje vidimo, da stari Niko šiba mladi muški svijet od prilike 
onako, kako smo nazad vidjeli, da Dobre kori mlade djevojke. 
I ako je potrebno, da cum grano salis primamo Nikove riječi, 
opet će biti u njima mnogo zrnce istine, te njegove riječi lijepo 
rasvjetljavaju privatni život mladih Dubrovčana, njihove navike, 
raskošnost i bezbrižnost. Niko preporučuje prije svega nauku, jer 
su bez nje mnogi postali štetni republici, navaljuje na rasipnu 
nošnju i na preveseli život mladeži dubrovačke. Kad je Filip de 
Diversis g. 1444 ostavio Dubrovnik i otišao u Mletke, postaraše 
se Dubrovčani, da na njegovo mjesto postave druge učitelje, po- 

imence za klasične nauke, te su se takvi učitelji izmijenjali sve 
do god. 1618, otkad počinju poučavati Isu3ovci, koji su osnovali 
svoju kolegiju god. 1662 (Adamović, Gragja za istoriju dubrovačke 
pedagogije p. 92). Učitelji su bili Talijani. Njihov nam život pri- 
kazuje list Ivana Amalheja pisan iz Mletaka 26. oktobra 1560 
Nascimbenu de Nascimbeni (Appendini, Notizie I, 206). Ivan je 
bio učitelj u Dubrovniku od 1946 —1560, dakle u doba, kad je 
Držićev ,Skup“ prikazivan. Ne treba ni spominjati, da su ti ljudi 
poučavali talijanskim i latinskim jezikom, premda imade peda- 
gogičkih knjiga i u hrvatskom jeziku (prijevod ,kratke azbuke“ i 
nKratkoga krstjanskog katoličanskoga nauka“, koje napisa Isusovac 
Kanizij (1521—1597). Cfr. Jagić, Prilozi k istoriji književnosti. 
Adamović Gragja p. 30). 

Ovim su se knjigama valjada pripravljala djeca za talijansko 
latinsku školu, gdje su megju inim upotrebljavali gramatiku Do- 
natovu, kako se razbira iz riječi Pjerićevih. 

Kad Niko i Pjerić odu, dogje Skup s ključem od crkve. Njemu 
je govorio pop o svjetini, koja nehaje za crkve i ne daje novaca. 
Skup se ljuti na popove: ,dinar kad se mre, a dinar kad se žive, 
a bez dinara ne more se molitva riet, a dinar sve dinar što dinar, 
a dobro brieme imaju. kantajući hljeb dobivaju “ Megjutim od njega 
će se slabo okoristiti Skup ode u crkvu po tezoro. 

Scena seconda Zlaikum, Pasimaha. 

Zlatikum pita Pasimahu, što je priredio. A on mu odgovara, 
da ga je Skup ispsovao i izgrdio došavši ,kako šijun iz neba, 
ubi, odagna, rasprša; a mi ovo životom utekosmo“, veli Pasimaha 
rječitošću, koja svojom bujnošću karakteriše XVI. vijek. Zlatikum 
se kaje, što se dao na tu ženidbu. Pasimaha ode kuči. 

U to izleti Skup iz crkve: Ajme, asašini u crkvi — is crkve 
— Uhiti, drži! Sakrilegjo! Ah, na ti način moje, moju stvar — 

Zlatikum ne razbira ništa, pa misli, da je Skup šenuo. Odluči 
obustaviti sve. Ne će više žene. 

Scena terza. Munuo, (zruba. Munuo dohrli sav blažen, što je sad 
bogat kao i car. Eto Grube, pa je pita: bi li za nj pošla? , Grube 
brajo, bogme bes šale.“ 

Gruba: , Grub ti nos! Gospar ti mre, a tebe nie.“ Munuo ne 
misli na gospedara, već na svoju sreću i nudi Grubu, da će je 
obući u svilu. Gruba mu ne vjeruje, da je bogat, već ako je što 
ukrao, te mu dodaje: ,'Ti veće imaš uši neg mjedi!“ Munuo joj na 
pitanja odgovara, da će je hraniti dumanskim priklama i makarnlima, 

štono dumne čine, i davati joj ,priganice ali kuliena podprigana i ma- 
vasije,“ ma sve — i medu. A kad on veli, da će joj sve dati poslije, 
odskakuta Gruba rekavši mu, da če i ona biti njegova poslije, te 
zapjeva na narodnu: Reče Daša: — Bit ću vaša, — ako uzbude 
— dobra paša. Munuo uzdane i zaželi, da bi sretno umakao sa 
svojim blagom, ali će i Grubu sa sobom potegnuti. 


Scena quarta. Variva sama. Pripovijeda, kako Kamilo i _ Andri- 
Jana očajavaju, a već su došli kuhači Zlatog kuma, koje je rastjerao 
Skup, a oni ostavili vas pratež: kokoši i kozliće. 

Scena quinta. Gijivo i dundo Niko. Gjivo sim razmišlja, kako 
ima ljudi tihe naravi, s kojima je lako, i ljudi tvrde naravi, od 
kamena, kojima razlozi ne vrijede. Takova je Kamilova mati. Ona 
nikako ne da, da se Kamilo vjera, pa i ostali njegovi stari govore: 
bolje da umre, nego da se vjera bez prčije. Za to će on — Gjivo 
— uputiti Skupa, a Zlatog kuma odvratiti od ove ženidbe. 

Dogje dundo Niko. Kad mu stane Gjivo govoriti, Niko ni čuti. 
Zalud mu dokazuje Gjivo, da se ova ženidba Zlatogakuma protivi 
prirodnome redu, te ga upućuje, da se krivo tuži na mladiće. Treba 
da se sinovi uzgajaju s ljubavlju, a da se ne postupa s njima kao 
s robovima. 

Niko je svojeglav, te veli: ,Pirujte s Kamilom, ali kad dodju 
u mene na zajam, nemam ludih dinar“. I ode. 

U to dogje Gruba, i zove Gjiva, neka bi pošao ka Kamilu. 
Ujedno stidljivo počinje zapitkivati, šta bi uradila, jer je Munuo 
snubi. Gjivo joj veli, neka pogje. Gruba pristane i ode, a Gjivo 
se nasmije. 

Atto quinto. Scena prima. Kamilo, Skup. Dolazi Kamilo sav 
očajan, traži slugu, koji ga je onako svjetovao. Želio bi naći bar 
Varivu. Megjutim dogje Skup. Oni se stanu razgovarati. Skup 
u opće nešto govori o kragji, govori, da je to sakrilegjo. Na to 
će mu Kamilo, da se uzeta stvar ne može učiniti neuzetom. Skup 
jednako misli o blagu, a Kamilo o Andrijani, kojoj je uzeo djevi: 
čanstvo. 

Skup : Kamilo, da rečem na djetinsku: uzmi, budi ti. Para ti 
ovo stvar mala? Znaš, er se za ovo ljudi kolju? 

Kamilo: Znam, er se je za ovaku stvar u staro brieme i Troja 
uzela. Pariž ne ugrabi li Elenu? 

Skup: Koju Elenu, koji Pariž? Tezor mi vrati bez velika skan- 
dala i ne ću veće rieči. 


30 M. ŠREPEL, 


Kamilo mu veli, da se najzad ne kaje, što je taki lupež. Skup 
proklinje Kamila i odlazi na pravdu. A Kamilo posumnja, da se ne 
radi o kćeri, već o nečem drugom, jer stari neprestano teše: Moje 
mi vrati. Ode i Kamilo. 

Scena seconda. Munuo, Pjerić. Munuo dolazi s blagom pod skutom, 
te kani s njime pobjeći ostavivši gospodara. Ali ga zaustavlja Pjerić 
Pitajuči, što to sakriva. Munuo se otima. i sve tvrdi, da je Kami- 
lova stvar. Pjerić naslućuje, da je Munuo nešto ukrao, zato ga 
ščepa za vrat, pa pogje sa slugom do Kamila. 

Scena terza. Skup, Kamilo, Zlatikum. Skup nasrće na Kamila, 
da mu vrati tezoro. Sad mu Kamilo otkrije svoju tajnu, da se 
vjenčao sa njegovom kćerju. Skup da pobjesni. Va on već ima 
zeta — Zlatoga kuma. U to osvane sim Zlatikum, kome je sve to 
dodijalo, i ne mari više, da se ženi. Skup još žešće stane nasrtati 
na Kamila, da mu vrati ukradeno blago. 

Scena quarta. Gjivo, Kamilo, Zlatikum, Pjerić, Munuo i Skup. 
Gjivo se čudi, što se dogagja. A Kamilo odgovara, da ga Skup 
potvara s neke kragje. Dok oni govore, eto Pjerića i Munula. A 
Munuo razabravši sve stane gospodi razlagati, da se utaže. 

Ovdje nedostaje rukopisa. Sačuvano je samo ovo od kraja: 

p» Veće ne pitajte, tamo mu ištom recite. 

Je li bog živ, ali spi? Da bi bog učinio, da zlom smrti umrem. 

Ah, hvala bogu, odahnuh. 

Ja se isprtih, za riet istinu, teška bremena.“ 

Kako već napomenusmo, i latinski original nema konca. Kome 
patre pojedine rečenice, što se nahode na kraju Držićeve kome- 
dije, mučno je kazati. Za prvu je rečenicu vjerojatno, da ih ne 
govori Skup, nego ko drugi, po svoj prilici Munuo, kad ga ispi- 
tuju, kako se dokopao blaga. Druga bi mogla pristati Skupu, koji 
očajava. 

D toga i ne možemo kazati, uz koga se prislanjao Držić u 
svom koncu. Konac Plautove Aulularije kušali su nekoč restauro- 
vati mnogi učenjaci. Najgore je ono, što se nalazi u milanskom 
izdanju g. 1500. (Ussing, T. Maccii Plauti Comoediae, II, p. 368.) 
Bolji je, premda nije dobar, nadopunjak Codrusa Urceusa, bolonj- 
skoga profesora, koji je živio na koncu XV. vijeka. U citovanom 
izdanju milanskom g. 1500 nahodimo prvi put suplement Plautovoj 
Aululariji. Ovo je izdanje priredio Pius. Iste je godine (1500) izdao 
Plautova djela Ph. Beroaldus u Bologni, te je Aululariji dodao 
novu popunu, na ime onu, koju je sastavio Codrus Urceus. (Kako 

misli Ritschl Opusc. II, 61, štampan je Codrov suplement ovdje 
po prvi put.) 

Kasnija izdanja neka imaju sve suplemente, a neka nemaju. U 
potonje pripadaju sva ona izdanja, koja se povode za izdanjem Py- 
lada Buccarda Brixiana (u Bresciji g. 1506.). 


G. 1522 izišla je Aldina (u Mlecima), te je Aldina sve do zna- 
menitoga izdanja Camerarijeva (u Basileji g. 1592) fiksirana vul- 
gata. Po njoj je udešen takogjer tekst u basilejskom (Basel) izdanju 
Andrije Cratandera g. 1525. Ova je Cratandria prva edicija, u 
kojoj su na okupu sva supposita. I za Aululariju imade Cratander 
i kraći završetak i suplement Urceusov (ali ne po Beroaldu, nego 
po posebnim izdanjima Aulularije: u Strassburgu 1511, 1514, u 
Lipisci 1508, u Mlecima 1518). Ovo su Cratanderovo izdanje Plau- 
dovih djela mnogo pretiskavali. Gotovo sva izdanja iza njega goli 
su pretisci. Tako je uradio Stephanus u Parizu g. 1530, u Ko- 
lonju Gilbert Longolius_ g. 1930 i 1538; a isti je izvor trima 
lyonskim izdanjima Sebastijana Gryphiusa (g. 1535, 1531, 1540) 
i Hervagovu izdanju u Basileji g. 1939. 


Istom Camerarius, koji započinje novu perijodu u povjesti Plau- 
tovih izdanja, izostavlja sva neautentična mjesta iz Plautova teksta, 
i to u basilejskom izdanju godine 1592. (Cfr. Ritschl, Opusc. II, 
96—113). Sva je prilika, da se Plautova Aulularija ,na skuli 
legala djeci“ i u Dubrovniku po dopunjku ovoga Urceusa. S toga 
valjada nije odviše smjelo pomišljati, da je Držić ovu Aululariju 
imao pred očima. 

Kako vidjesmo, Držić nije ropski preveo Aulularije Plautove, 
nego joj je megje raširio i što je još znatnije, išao je za tim, da 
radnju lokalizira. A učinio je to zato, da uzmogne naslikati du- 
brovačke društvene prilike. Tome je dao oduška u napomenutim 
već prizorima IIL, | i IV, 1. S toga je zamijenio (po talijanskom 
ukusu onoga vremena) odmah u prologu Lara, domaćega boga, 
Šatirom, mjesto Fides i lucus Silvani upleo je kršćanske pojmove. 
Za robove nahodimo sluge i sluškinje, koji se dakako ne ponašaju 
kao robovi u Rimu. 

U opće prva je bila dužnost Držićeva, da ukloni sve poganske 
elemente, te da ih zamijeni kršćanskim. S toga i Pasimaha, kad 
se zaklinje veli: Santo nostro da Cataro (ak. izd. p. 210), po sve- 
toga Tripuna (ib.), per san 'Irifon da Cataro (p. 217). A da bude 
suvremena vjerojatnost što veća, spominje Driemalo dva puta i iz 


32 M. ŠREPEL, 


tadašnjega vremena svjetske dogadjaje: p. 215 Cessa, da s'i Španja 
Franca dobude, ili p. 217 Viva Sepagnia! 

Držić je radi karakteristike društvenih prilika upleo neke nove 
osobe, kojih nema u Plauta. Tako je izmišljen Gjivo, znanac Do- 
brin, i dundo Niko, koji su znatni upravo radi karakteristike du- 
brovačkoga života, nadalje Pjerić, prijatelj Kamilov, a Nikov 
nećak. Najzad imamo novu Grubu, godišnicu Dobrinu, vragolastu 
djevojku. 'To je lice poznato i iz Nalješkovićih drama, a došlo je 
onamo iz suvremene talijanske komedije. Tim, što Munuo ide za 
Grubom, upleten je sekundarni ljubavni motiv, kojega u Plauta 
nema, a opet lijepo pristaje u karakteristiku XVI. vijeka. 'To 
oživljava tečaj radnje, jer je Držić umio ovaj motiv okititi zdravim 
humorom. Zanimljivo je i to, što Gruba rado upleće po koji stih 
narodne pjesme, a to pokazuje, kako je u Dubrovniku u ono doba 
živjela narodna lirika. 

P. 192: S mladiem mladi 

s stariem stari; 

da mi mlada, 

ne hajem glada ; 
ako me je glad ubio 
ali mi 'e, brajo, mio. 

Ili p. 197: — Kad mi daš, neka znaš, 

za tebe ću skočit dvaš, 
kad daš zabaru, tako ću i poć, 

Ib.: Da mi slatko, 

na ti glatko; 
hodi živo, 
ne ću, jao! 
Komu je krivo, 
budi mu žao. 
P. 211: Mlado hrabro, 
kad bih htjela, 
ne bih te uzela. 
P. 221: Reče Daša: 
bit ću vaša, 
ako uzbude 
dobra paša. 

Dok u Plauta nahodimo dvije trubačice (Phrygio i Eleusium) 
na piru po rimskom običaju, Držić ih je dakako izostavio. Sluge 
Pythodika nema u Držića, ali je zato njegov Munuo zadobio 

više posla, nego u Plauta Strobilo IL, sluga mladoga Lykonida. 
Mjesto kuhača Anthraxa i Kongriona nahodimo samo Driemala. 
Prema novoj preradbi utječe i Andrijana više u radnju nego Plau- 
tova Phaedra. 

Plautova se radnja dogagja u Ateni, a i lica imadu grčka 
imena Euclio, Megadorus, Eunomia, Lyconides, Phaedra, Anthrax, 
Congrio, Phrygia, Eleusium, Staphyla, Strobylus. 

Držić je glavno lice nazvao po značaju ,Skupom“, Megadora 
Zlatim kumom, jer je bogat, mjesto Anthraxa što znači ugljen, 
i Kongriona (po svoj prilici od ribe yoyyeos) imade Držić šaljivo 
ime ,Dnemalo“ (prema Pasimahi koji je veoma ratoboran i ne- 
prestano snatri o vojsci i o kapetanstvu ) Za Staphylu je upotrebio 
Držić Varivu, jer vari. Neka su imena: Munuo, Driemalo, Gruba, 
Variva jamačno uzeta radi concetta, kako je bio običaj u talijan- 
skoj komediji. 

Držić je u Plautovu radnju unio gragjanski živalj. kako to na- 
hodimo i u tadašnjoj talijanskoj komediji, na priliku u G. Cecehija 
(1518 r. u Firenci, umr'o 1587). Megjutim to nahodimo ne samo 
u njega, nego i u drugih pisaca komedija, pa i u noveli cinque- 
centista. A tome se učiti tragovi nahode još i u Shakespeareovim 
komedijama. (Klein o. c. IV, p. 630). 

Sluge zapada u toj epohi znamenita zadaća, a to vidimo i u du- 
brovačkoj komediji. Ljubavni motivi megju slugom i sluškinjom 
veoma su obični u talijanskoj komediji preporodnoj. Da navedemo 
samo jedan primjer, navešćemo prizor izmegju Caprina i sluškinje 
u Ariostovoj komediji ,I Suppositi“. Ovaki su momenti nadavali 
zgode piscima, da zagju u drzovitu komiku, koje je tadašnjoj ko- 
mediji trebalo mnogo više nego na priliku modernoj. A do kakve 
je pornografije dospjela tadašnja književnost. najbolje nam pokazuju 
komedije besramnoga Pietra Aretina, koji je pored Ariosta i Ma 
chiavellija bez sumnje najizrazitiji tip cinquecenta u književnosti. 

Da podade što življi lokalni kolorit svojoj komediji, govore u 
Držićevoj komediji ,Skupu“. Pasimaha i Driemalo makaronski : hr- 
vatski ispremiješano s talijanskim riječima i frazama. A takva je ma- 
karonska dikcija bez sumnje odraz talijanske komedije. Kako vidimo, 
Držić je mnoge motive prisvojio od talijanske komedije. Zanimljivo 
je i to, da samo Pasimaha i Driemalo obilatije miješaju talijanske 
riječi. Učinio je to Držić jamačno s toga, da nategne; što 'življe 
komične žice. U drugih se lica nahodi te makaronske smjese manje, 
samo toliko, koliko se u opće govorilo. 

Upletavši nova lica bio je Držić prisiljen, da promijeni i unu- 
trašnju tehniku svoje komedije. Po tom vidimo, da je Držićeva 
komedija mnogo bujnija, obilatija i po gragji i po riječima nego 
Plautova. Ovdje je Držić i opet čedo svoga vremena, koje je lju- 
bilo obilje promjena i bujicu riječi u književnosti. Radnja je ,Au- 
lularije“ zbita, dok je u Držičevoj komediji razvučena. To je bez 
sumnje nedostatak umjetnički, ali je znak vremena, kojemu se nije 
mogao oteti ni Držić. Kad je već izmislio nove elemente radi ilustracije 
moralnih i društvenih prilika dubrovačkih, nametala _ mu se dužnost, 
da ih ma kako zglob u organizam radnje: Držić — i opet po zako- 
nima tadašnjega ukusa — dao se na taj posao mirne duše, jer mu nije 
bilo potrebno, da se poput stare drame obazire na strogu motivaciju. 

Plaut u 1. činu (po podjeli Goetzovoj) zabranjuje sluškinji, da 
ma koga pusti u kuću. U IE. dolazi stari Megador sa svojom 
sestrom i razgovara se o ženidbi. Upravo dogje Euklion, te ga Me- 
gador prosi za ruku kćerinu. Za čas eto i kuhača, koji stanu go- 
spodariti po Skupčevoj kući. Ali ih u III. činu _ Euklion baci na 
polje, a blago odnese u hram boginje Fides. U IV. činu vidi 
sluga Strob'lo starca, gdje nešto sakriva u crkvi, starac ga pre- 
traži svega, te odnese onda blago u gaj Silvanov  Strobilo pogje 
za njim. U taj par dogje Lykonid i otkrije majci svoju tajnu, pa 
kad začuje bolne uzdisaje svoje Phaedre, ode u kuću, a u taj mah 
vrati se Skupac uvjerivši se, da mu je nestalo blaga, te grdi sve 
unaokolo. Lykonid misli da je njegov grijeh uzrok starčevu bje- 
snilu, i kaže mu tajnu. U V. činu dolazi kao triumfator sluga Stro- 
bilo s blagom. Ali mu Lykonid zapovijeda, da vrati blago. 

Kako se vidi, radnja teče neprekidno, dolazak i odlazak lica 
svagda je opravdan, situacije se nižu crganično jedna za drugom. 
Ni za koji prizor ne možeš reći, da je suvišan. Ovdje je izvedeno 
ne samo jedinstvo radnje, nego i mjesta i vremena. Aristotel u 
Poet. 5. veli za tragediju, da na sve načine nastoji, da joj se čin 
svrši za jednoga sunčanog ophoda ili da samo nešto prijegje to 
vrijeme. Kako je poznato, francuski su klasični tragici odviše 
skrupulozno pazili na to, te su nerijetko nanosili silu radnji, samo 
da spasu jedinstvo vremena i mjesta. Lessing je dokazao, da su u 
tom zabrazdili predaleko. Ali se u drugu ruku ne može poricati, 
bila tragedija ili komedija, da je u prilog drami takvo jedinstvo, 
samo ako to nije na štetu organičnosti same radnje. S toga i mo- 
derna estetika priznaje, da je ovakva imitacija jedinstva ne samo 
dopuštena nego i osobito vrijedna, — ali uz uvjet, da time ne po- 

staje razvoj radnje nevjerojatan. Prema ovoj konciziji radnje u 
Plautovoj Aululariji još nam življe bije u oči pustopašna tehnika 
radnje u renaissanskoj komediji kako je nahodimo i u Držića. 

Upletavši nova lica i imajući cilj, da nam oriše prilike društva 
dubrovačkoga, raširio je Plaut svoju radnju znamenito. Njegovih 
5 činova znatno nadmašuju objamom komediju Plautovu. Današnja 
podjela Plautove komedije dolazi iz komentara I. B. Pija u mi- 
lanskom izdanju Plautovih djela godine 1500. 

S toga će nam potanja analiza tehnike u Držićevoj komediji 
pokazati, da su gdjekoji prizori donekle suvišni, ako ih proma- 
tramo s umjetničkoga gledišta. 

Odmah na početku I. čina vidimo, kako se razgovaraju Variva 
i Gruba. Ovaj prizor nije baš potreban. Za tim dolazi Skup i kori 
Varivu. Oni odu, pa dogju Kamilo i Gruba, a domala pristane 
k njima i Variva. Opet odu, a dogju Zlatikum i Dobre, te se do- 
govaraju o ženidbi. 

Već u prvom činu vidimo, da pisac ne mari mnogo za motiva- 
ciju u odlasku i dolasku lica (n. p. za Grubu). 

U IL činu najprije govori Munuo s Grubom, te odu. Za čas eto 
Skupa i Zlatog kuma. Zlatikum ode, a Skup priča Varivi, što se 
dogodilo. Kad Skup ode, pojavi se Kamilo s Munulom, te zamišlja 
osnovu, kako će, da ipak dobije Andrijanu. U koncu II. činu vi- 
dimo Pasimuhu sa družbom i Grubu 

Ovdje je odmah početak, strogo uzevši, suvišan, jer bi se Munuo 
mogao i drugom zgodom, kad doista imade posla, potužiti, kako 
je mučno služiti ,gospodaru namuranu“. Megjutim Držić je navlaš 
raširio okvir radnje, pak još upleo ljubavni motiv s Grubom. — Isto 
tako bi za konac II. čina bolje pristajao prizor, koji je u tješnjoj 
svezi sa samom radnjom, nego dolazak kuhačke vojske. Megjutim 
da to uzmognemo razumjeti, treba da se sjetimo, kakvo je bilo 
geslo tadašnje komedije. Nazad smo iz Grazzinijeve ,Strege“.spo- 
menuli program tadašnje komične pisarije. Njoj je bila svrha, da 
ugagja i razveselava. A da se uzmogne svigjati općinstvu, trebalo 
je prije svega, da bude u komediji ,suvremenih tipova“. Tome se 
je principu pokoravao i naš Držić, te je smjestio u ,Skupu“ ovakve 
elemente ne mareći mnogo za strogo jedinstvo i za organizam same 
radnje. Ali da je i naš Držić umio pod krinkom šale sakrivati ljutu 
satiru, pokazuju prizori, gdje šiba nevjeste i mladiće dubrovačke. 

U III. činu razgoveraju se Dobre i Gjivo o ženidbi Kamilovoj 
i o nevjestama. Oni u riječi, a eto Grube i javlja, da se Kamilo 

razbolio. Odlaze. Na to se pokažu Pasimaha i Dricmalo, a Variva 
ih pušta u kuću. Na to dogje Munuo, pa iz zakutka prati doga- 
gjaje na pozernici, kako Skup tjera iz kuće kuhače Zlatog kuma, 
kako se Skup razgovara sa Zlatin kumom, i kako najzad sakrije 
blago u crkvu. 

U Plauta v. 120—177 razgovaraju se Eunomija i Megador. 
Eunomija ga nagovara, da se ženi, ali ujedno grdi pokvarenost 
žena. Držić je ova dva momenta rastavio, te od prvoga sačinio 
prizor, kako se Dobre razgovara sa Zlatim kumom (I, 3), a od 
drugoga prizor, gdje se prepiru Dobre i Gjivo. (III, 1). Gjivo je 
inače za razvoj radnje dosta nezamašan. On doduše dolazi kasnije 
u IV, 5, da nagovara dunda Nika, neka bi pomagao Kamilu. Ali 
je i ovaj prizor za +amu kompoziciju suvišan, a upleten je samo 
radi misli o pravoj ž nidbi. 

Da zabavi Grubu, šalje je Držić, da javlja majci Dobri bolest 
Kamilovu Ali je nevolja, što prizor Dobrin i Gjivov u opće nije 
potreban, s toga i njihov dolazak nije motiviran u III. činu Od- 
lazak im opravdava vijest o Kamilovoj bolesti. 

Sasvim je nov i dobro zamišljen motiv tobožnje bolesti Kami- 
love. Vješto je zamislio Držić, da se tome dosjeti Munuo. Tako 
posta'e njegov lik aktivniji u razvoju radnje. 

Kulminacija je dobro izvedena na koncu III. čina. 

IV. čin najjasnije označuje metodu piščeve koncepcije. Najprije 
dolazi Munuo s blagom, te progovorivši nekoliko riječi ode. Kad 
ode Munuo, dogju Pjerić i dun:lo Niko, te raspravljaju o mladeži 
i o republici. Pjerić moli dunda Nika, neka bi štogod uradio za 
Kamila. Ovo je Držić na laku ruku složio, samo da nekako do- 
vede i opravda Pjerića i Nika. Megjutim se može pitati: kako bi 
u opće pomagao dundo Niko svome nećaku? Držić hoće, da riše 
društvene prilike. To je uzrok, da je nastao ovaj prizor. kojemu 
nema traga u Plautovoj ,Aululariji.“ Ako kopča i nije najčvršća, 
opet je kopča, te bar na oko spaja njihove riječi sa samom radnjom. 

Pjerić i Niko odu. A dolazi Skup, da vidi, kako mu tezoro. 
Dok on boravi u crkvi, razgovaraju se Pasimaha i Zlatikum. Za 
čas doleti Skup iz crkve i stane vikati na asašine! Plaut je ovaj 
\brizor izveo majstorski. Držić je ovdje za čudo kratak! Zlatikum 
misli, da je Skup poludio, pa ode cdrekavši se žene. Na to dogje Munuo 
s blagom, pa se nagagja s Grubom. Iza toga u 8. prizoru dolazi 
Variva i govori, kako Andrijana pati. Za kratak ča3 ode, te se 
pokažu Gjivo, koji se živo upinje za Kamila, i Niko. Oni se raz- 

govaraju o pravoj ženidbi. Niko ne će da čuje. Najzad još dogje 
Gruba i pita Gjiva, bi li pošla za Munula. 

Ovdje se dobro vidi, kakva je pustopašnost u kompoziciji. Ova 
zbrka prizor& nama je danas neobična, ali je tada bila obična. 
Jasni su joj tragovi još i u Shakespearea, kojega ne možeš razu- 
mijevati bez 16. vijeka. Vidimo namah na početku Munula, kako 
dogje i odmah ga nestane, kasnije se za čas javi Skup, kaže ne- 
koliko riječi, ode u crkvu, a domala ga opet vidimo na pozornici. 
U isti mah eto opet Munula, koji je išao spremiti blago, te s Grubom 
ugovara. Kad oni odu, eto Varive sa dvije tri riječi. Za naprelak 
je vadnje sasvim suvišan prizor 5. Donekle je opravdano, što Gruba 
dolazi pitati Gjiva, bi li se udala za Munula. Dok je Držič u opće 
upleo ljubavni motiv Munula i Grube, opravdan je prizor njihov 
u ovom činu, a povećava komiku, što Gruba ide pitati za savjet. 

U V. činu imađemo quiproquo — prizor izmegju Skupa i Ka- 
mila. Plaut ga ne prekida _ kao Držić, koji još umeće prizor Mu- 
nula i Pjerića, gdje Pjerić nanjušuje ukradeno blago. U 3. prizoru 
se nastavlja prizor Skupa i Kamila, još dolazi i Zlatikum, te se 
sve razjašnjava. Držić je bez sumnje povjerio LDjeriću službu, da 
otkrije tata, ne bi li tako b lje opravdao, što je Pjerić u opće 
upleten u komediju. 

Držić je razvukao simu radnju, upleo je epizodna lica radi 
društvene karakteristike, i oživio komediju sporednim ljubavnim 
elementom. Ne može se tajiti, da je Držić takim postupkom koje 
u čemu oslabio snagu originala latinskoga u pojedinim prizorima 
i u samim značajevima, ali je ugodio svome vremenu, koje je 
imalo svoj uku3. Kako vidimo, Držić je mnog., lica i mnogo radnje 
sim izmislio. 


I. čin ima u Držiću 4 prizora. Od njih se 2. prizor_ podudara 
s Plautovom Aul. 40119, gdje stari Euklion razgovara sa Sta- 
phylom. No i ovdje Držić postupa samostalno. Tako je n. pr. 
upletena Gruba i Andrijana. Držić je upo'rebio slobodno original, 
te ćeš naći malo mjesta, koja se od riječi do riječi slažu s izvor: 
nikom. Držiću u opće treba više riječi nego Plautu. Tadašnja je 
poezija i u riječima bila bu'na. Zato su i oni prizori, koji se 
bar po situaciji slažu, u Držića uvijek duži nego u Plauta. Na 
koncu ovoga prizora veli Euklion, da ide k ,magisteu curiae“, koji 
će dijeliti novce. Držić je to dakako promijenio tako, da je Skupu 
neki dužnik obećao danas platiti neke dinare. 

Nešto više nego inače nalazimo sklad izmegju Plauta i Držića 
u monologu Skupom. Plaut Aul. 105 d. 

Discrucior animi, quia ab domo abeundumst mihi. 
Nimis bercle invitus abeo: sed quid agam scio. 
Nam noster nostrae quist magister curiae 
Dividere argenti dixit nummos in viros: 

Id si relinquo ac non peto, omnes il'co 

Me suspicentur, credo, habere aurum domi. 

Nam veri simile non est hominem pauperem 
Pauxillum parvi facere quin nummum petat. 
Nam nunc quom celo sedulo omnis, ne sciant, 
Omnes videntur scire et me benigniui 

Omues salutant quam salutabant prius. 

Adeunt, consistunt, copulantur dexteras, 

Rogitant me, ut valeam, quid agam, quid rerum geram. 
Nunc quo profectus sum ibo: postidea domum 
Me rursum quantum potero tautum recifiam. 

Držić p. 195: 

Mučno ti se dieljam is kuće, a ne more mi se s manje. Dužnik 
mi 'e obećao danas za vas dan platit njeke dinare: ako ne podjem, 
ne ću ih skogjat; ako podjem, tezoro mi perikula. Sin nie sin, ni 
prijatelj prijatelj, dinar dobrotu šteti, a u mene je ključ od ognjišta, 
a žene Su ne umiju dotle. Za strah ne valja da ostavim ovoga 
dužnika, ma kako na vješala idem na plasu. Počeli mi se su 
persone javljat, koje me prije i ne znahu; dubitam, da su štogodi 
usaznali. Što ćeš, zlatu se sviet klanja, ma ja da negandi: ne 
imam vode, ubog sam kako uš. Vraga izjeli, svaki zija, da vraga 
o(d) tudjega proždre; a ja tvrd kao mramor, ne imam ništa, za- 
hvaljam na prijateljstvu. Prijatelji o(d) današnje dobi, dokle im Se 
menestra, dotle te ljube kad nie veće što menestrat, i ne zniju te. 
Poću i opravit, što imam za najbrže se vratit doma. 

Megjutim i ovo mjesto pokazuje, kako je Držić slobodno po- 
stupao. 

4, prizor ovoga čina zaprema razgovor Dobrin i Zlatog kuma, 
koji se donekle podudara s Plautom Aulul. v. 120 —177. Odmah 
u početku pridržao je Držić onu misao Eunomijinu, gdje veli 
v. 123: haud falsa sum nos odiosas haberi. Zlatikum štuje Dobru 
isto onako, kao Megador Eunomiju. Ona mjesta gdje Eunomija 
govori o ženama: v. 139—140. Nam optuma nulla potest eligi, 

Alia alia peior, frater, est, 

upotrebio je Držić za poseban prizor III, 1. I u ovom razgovoru 
Zlatog kuma sa Dobrom nema doslovna prijevoda. Držić je obilatiji. 

II. čin imade u Držića 4 prizora. Početak 1. prizora, gdje go- 
vori Munuo o teškoj službi, imade korijen svoj u Plautovoj Aulu- 
lariji v. 587—607 (uz neke male preinake.) 

2. prizor: (Zlatikum i Skup) podudara se u slijedu misli s PI. 
Aul. 178 — 267. Neopravljena posla vraća se Skup (Euklion) doma 
sav u strahu, da su mu obonjali blago. Zlatikum (Megador) ga 
pozdravlja usrdno ; to se ne svigja Skupu, jer misli, da mu Zlatikum 
uhodi blago. 'Fuži se zato na siromaštvo i još na ovo: v. 191. 
virginem habeo grandem, dote cassam atque inlocabilem, tako i 
Držić p. 204. Zlatikum je zapr si, a Skup za se: Rekoh ja, er 
zija na moje tezoro, da vraga proždre (v. 194 inhiat aurum ut 
devoret . . . .) Skup za čas ode u kuću, da potraži blago (kao i 
u Plauta). 

Kad mu Zlatikum veli, da je voljan uzeti kćer njegovu bez 
miraza, Skup mu ne vjeruje, te misli, da mu se podsmijeva. U 
Plauta 229 v. d. isporegjuje Euklion sebe s magarcem, a Megadora 
s volom, koji je s njime u jarmu; Držić opet p. 205: Sve bi dobro 
neg ću ja iti zao par biti; ja ću uza te uš uboga biti, ka će 
ktjet jesti, a ti pritio, komu će dodijat. 

Skup uvjerava (tako i u Plauta) svoga budućega zeta, da nije 
našao nikakva blaga. Nadalje kad pristane, ište, da ge u ženibe- 
nom ugovoru izrijekom ne kaže ništa o mirazu. Zlatikum odlazi 
sa Pasimahom (u Plauta Megador sa Strobilom I.), a Skup go- 
vori za njim: 

»Podj u slavu Božju, i hodi tiho i brzo kao ti drago; od moga 
tezora ti ne ćeš radovat. Scieni, da je veće njegovo, na to zija, 
a vjetra će proždriet. Za ino se nie objesio, da ovu parentijeru 
sklopi, neg za munut moje tezoro; a vraga će probavit“. 

To je udesio Držić prema stihovima Plautove Aulularije 268 d.: 
Illichinc abiit. Di tnmortales, obsecro, aurum quid valet. 
Credo ego illum inaudivisse mihi esse thensaurum domi: 

Id inhiat, ea affinitatem hanc obstinavit gratia. 

Ovo mjesto pokazuje, kako je prevodio Držić. Vidi se, da je 
dobro poznavao našu narodnu frazeologiju: ,vjetra će proždriet“, 
»vraga će probaviti“. Prijevod mu je živ i udešen na narodnu. 

3. prizor, gdje govori Skup s Varivom, udešen je (do dolaska 
Munulova) po Plautovoj Aululariji v. 2608—279. 

Pasimahin govor u 4. prizoru donekle odgovara Strobilovu go- 
voru v. 339 (hic autem apud nos magna turba ac familiast). Držić 
je to znatno raširio i zasolio zdravim i veselim humorom. 

Treći čin Držićev imade 8 prizora. Od njih je 3. prizor (Pasi- 
maha, Driemalo i Variva) kongruentan s Plautovom Aulularijom 
v. 300—362, ali je Držićeva izradba komičnija. 

Ono, što govori Pythodicus Pl. Aul. 363—370, spominje u Dr- 
žića Munuo, koji je došao uhoditi, što biva u kući Skupovoj. Ova 
je zamjena dobra. (III, 4.) 

U 5. prizoru eto Skupa, te pripovijeda, kako je išao kupovati 
na trg. Držićev Skup ne donese ništa doma, Plautov v. 385 bar 
veli:. Nunc tusculum emi hoc et coronas florens. — Ovo se mjesto 
podudara: Držić p. 219. i 

Sad u istom prizoru začuje Skup buku u kući, te potjera ku- 
hače iz kuće. Ovo je u Plauta mnogo detaljnije obragjeno. Držić 
je izostavio pojavu, kad Euklion pretražuje Kongriona. Držić je to 
u IIL, 5 i 6 znatno skratio. 

1. prizor je prema stihovima Aulularije 460—4174, ali ih ne 
dostiže. 

U 8. prizoru dolazi Zlatikum ne opazivši Skupa. Zlatikum u 
Držića (a Megador u Plauta) spominje, da je govorio s prijate- 
ljima, te da bi trebalo da bogataši uzimaju uboge djevojke, jer bi 
tim grad bolje stajao. Nadalje veli, da bogate žene ištu mnogo, i 
kori njihovu raskošnost. U Držića sluša Skup pohotno riječi Zla- 
toga kuma, te veli, da je to pravi slavulj, a u Plauta veli Kuklion 
D03 v.: 

Ut matronarum hic facta pernovit probe. 
Moribus praefectum mulierum hunc factum velim. 


Skup se oglasi Ztatome kumu. Njihov je razgovor prema Pl. 
Aul. 537—586. 

Skup odmah spominje, da je došla četa bijesnih kuhača. I Skup 
ne pije vina. (Plaut. Aul. 572: nolo hercle: nam mihi bibere de- 
cretumst aquam). Ovdje Držić upleće narodnu poslovicu: Kus i 
ognjic starce uzdrži, a malo kasnije: bogat kako hoće, ubog 
kako može. 

U Plauta odnese Euklion blago najprije u hram boginje Fides 
(v. 584), a tamo je sakriven Strobilo, te kad starac opet dogje u 
hram, nagje Strobila, i medju njima se razvija jedan od najdivnijih 
prizora, gdje Euklion pretražuje Strobila, te čak pita za treću 

ruku. Kad se uvjeri, da u Strobila nema blaga, ode po blago, nagje 
ga i povjeri ga gaju Silvanovu. Ali i to vidi Strobilo. 

To je Držić znatno stegnuo. Skup skrije blago samo jedan put 
u crkvi. One pretrage Plautove, gdje Euklion ispituje slugu Stro- 
bila, žalibože nema u Držića. 

IV. čin Držićev ima 5 prizora, od kojih su prema Plautovoj 
Aululariji udešen ovi: u 2. prizoru, kad govori Zlatikum s Pasi- 
mahom, dolazi Skup iz crkve bijesan, što mu je netko ukrao blago 
i nasrće na Zlatoga kuma. Ovo je sasvim skraćeno prema onome, 
kako je Plaut divno obradio prizor bjesnila Euklionova u stiho- 
vima 1712— 725: Perii, interii, occidi . . . Ovdje naš Držić znatno 
zaostaje za Plautom. 

U Plauta v. 683 d. kazuje sin Lykonid sam svojoj majci Euno- 
miji, šta je sagriješio. U Držića to čini Gjivo, koji u III, 1 kazuje 
majci, da Kamilo ljubi Andrijanu. 

U V. činu sačuvana su četiri prizora, od kojih 1. i 3. odgovaraju 
quiproquo-sceni latinskoga originala u stihovima 717—807. Sva- 
kako je na štetu samomu prizoru, što je umetnuta epizoda Munula 
i Pjerića. U Držića se Skup grozi Kamilu sudom, te se tim za- 
vršuje 1. prizor. A u 3. prizoru eto opet Skupa, te jadikuje zbog 
kćeri. Zaboravio je na sud! U Plauta nalazi tata sam Lykonid, 
ljubavnik Phaedrin, a u Držića Pjerić s razlog, koje smo napo- 
menuli. 

Sasvim su izvorni ovi prizori: prolog, 1, 1, 3; II, 1, osim mo- 
nologa Munulova, 3. (osim početka) počevši od odlaska Skupova, 
4. osim nekih elemenata u monologu sluge Pasimahe; III, |, 2; 
IV, 1 izim par riječi Munulovih u početku, 2. do povratka Sku- 
pova iz crkve, 3, 4, 5; V, 2. 

Po tome vidimo, da je znatan dio Držićeve komedije plod nje- 
gove mašte. Držić je na ovaj način žrtvovao, kako vidjesmo, neke 
ljepote izvornika latinskoga, ali je u drugu ruku dobio novih pri- 
zora, koji su na diku komediji njegovoj. | 

Prema preradbi izišli su mu i neki značajevi donekle drukčiji 
nego što ih nahodimo u Plauta. Držićev je Skup rogjeni brat 
Plautova Eukliona, premda nema sumnje, da je Plautov Euklion 
mnogo življe i izrazitije prikazan. Zlatikum se ne razlikuje gotovo 
nimalo od Medagora. Držićeva je Dobre nješto rječitija od Plautove 
Eunomije, premda je jezgra značenja od prilike ista. Mladi Ka- 
milo Držićev ima novih karakternih crta, kojih nema u Plautova 
Lykonida. Kamilo mnogo uzdiše i jadikuje. Plautov je mladić 

muževniji. U Držićeva Kamila ima nešto krvi mladih zaljubljenika 
iz tadašnje talijanske komedije. Variva je po značenju od prilike, 
što i Staphyla, samo je u nje i šale, dok je u Staphyle nema. 
Munuo je kud i kamo detaljnije prikazan nego Strobilo II., koji 
se ponaša ropski. Munuo se s toga i više doimlje same radnje. 
Za nj smo već rekli, otkud mu je loza. I on je opremljen ne- 
odoljivom komikom, osobito u ljubavi svojoj k godišnici Grubi. 
U opće se Držić više brine za humor, nego što vidimo u Plauta. 
A i Pasimaha je mnogo življi i komičniji tip nego Plautov Strobilo I., 
sluga Megadorov. No Driemalo je preslaba zamjena Anthraxu i 
Kongrionu. Andrijana se više ističe nego Phaedra Plautova. 

Pored toga imamo dunda Nika, Gjiva, Pjerića i Grubu, sasvim 
izmišljena lica, od kojih je poimence Gruba majstorski izvedena. 
Karakterističan je takogjer lik dunda Nika, neumoljiva strica, koji 
poznaje sve vragolije ,nepota“. U njega ima nekoliko crta, koje 
se obično nahode u otaca Menandrove komedije. Ti su oci obično 
škrti i neumoljivi. Ovaj je tip iz Menandrove komedije prešao u 
staru rimsku, a odavle u ,commediju eruditu“. Gjivo je slikan 
bez izrazitosti, jedino zbog kontrasta prema Dobri i dundu Niku. 
Pjerić je prijatelj mladoga ljubovnika, kome ne bi bilo mučno 
naći braće u tadašnjoj talijanskoj komediji starinskoga smjera. 

Nove komičke figure, nove komičke situacije naknagjuju nam u 
Držića nestadak nekih vrsnih prizora Plautovih. Dosjetke su u 
Držića krepke, ali nikada prekrupne. 

I dikcija je Držićeva (prema Plautovoj) u skladu s duhom vre- 
mena. Opaža se svagdje neka osobita živost i bujnost ne samo u 
riječima, nego i u prispodobama, u concettima, u antitezama, u opće 
u svem pjesničkom slogu. Kako je Držić lokalizirao komediju, 
nije za čudo, što mu se u dikciji opaža trag lokalnome koloritu. 
Taj kolorit podaju njegovoj dikciji poimence italijanizmi, kojih je 
komedija prepuna, i narodne poslovice, kojima je umio pisac za- 
sladiti i začiniti besjede svojih lica. Navešćemo samo nekoliko 
narodnih riječi: p. 195 tko ljubi, sumnjiv je; p. 195 tko čuva, 
učuva; p. 195 dinar dobrotu šteti; p. 196 zlatu se sviet klanja; 
p. 201 vrtim se kao ubodeni cipo; p. 203 uboštvo je najvilija 
stvar; p. 212 još mu usta mliekom vonjaju; p. 216 plivaćeš u 
masti; p. 216 po bradu božju; p. 216 mi se vjetrom pasemo ; 
P. 221 kus i ognjic starce uzdrži; p. 221 bogat kako hoće, ubog 
kako može; p. 225 tko se na ženski sviet prigiba!; p. 229 zli glasi 
i nezvani dohode; p. 236 zlo svrh zla i dr. 

U Držićevoj preradbi Plautove Aulularije opažamo dvije znatne 
razlike prema izvorniku: dosta veliku samostalnu lokalizaciju i 
prozu. Može se pitati, gdje je Držić našao pobudu, da tako postupa. 

U Italiji opažamo takogjer, da je od prijevoda postajala najprije 
lokalizacija, od nje slobodnija preradba, i najzad sasvim samostalan 
rad. Riccoboni, Reflexions historiques et critiques sur les diffćrents 
thć&tres de !' Europe, veli p. 145: Les Italiens dans leurs premiers 
ouvrages de thć&tre ont 6t&6 des imitateurs peut-&tre un peu trop 
serviles de Plaute et de 'Tćrence. Ils furent cependant obligćs 
d' ćcarter_ de leurs ouvrages les moeurs des anciens Romains, qui 
ne convenoient point a leur sičcle. 

Prvi je upotrebio od Talijana gragju ,Aulularije“ Lorenzino 
de' Medici u komediji ,l// Aridosia“, koja je slobodna kontani- 
macija ne samo Aulularije, nego i Adelpha, Mostellarije i Querola. 
(O natpisu veli se u prologu: Commedia, intitolata Aridosia, da 
Aridosia detta  Aridiosio chiamato per essere piu arido che la 
pomice, a to je prema Plautovoj Aululariji v. 297, gdje se veli: 
Pumex non aequest aridus, quam hic est senex). Kako se znade, 
već je Terencije volio ovake kontaminacije, pa se Medici povodi 
za njim. Medicijeva kontaminacija spada megju najspretnije kon- 
taminacije plautinskih komedija, ali joj je težište ipak — skupac 
i njegovo ukradeno blago. Gragja se dakako odaljuje od Držičeve 
komedije, ali je znatno, što se u njoj nahodi ljubav mladoga Ti- 
berija k robinji Liviji. 

Mnogo se više prislanja uz Plautov izvornik po vremenu druga 
preradba ,Aulularije“ na ime komedija ,La Sporta“, Giambattiste 
Gellija (1498—1563), firentinskoga Hans-Sachsa XVI. vijeka, koji 
je od čizmara postao akademik. U pismu Francescu Melchioriju 
1553 veli, da u radne dane krpa čizme, da na blagdane uzmogne 
predavati o poeziji Danteovoj. Gelli se odlikovao i kao učenjak 
i kao pjesnik. Njegova je komedija prikazivana i izdana prvi put 
godine 1543 u Firenci, dakle je mogao lako za nju znati 1 naš 
Držić, koji je takogjer boravio neko vrijeme u Firenci. Drugi 
put je štampana opet u Firenci god. 1548. Pošto je Držićev 
Skup prikazivan g. 1555, Gellijeva je Sporta starija od njega — 
12 godina. 

Kad je Leon X. počeo zakriljivati starinsku komediju, raširila 
se plautinska komedija u kratko vrijeme po svoj Italiji. Ali se 
do mala pojavila četa ljudi, koji su se počeli protiviti ropskoj 
imitaciji Plautovih i Terencijevih komedija. Takav je n. pr. već 

napomenuti Antonio Francesco Grazzini, nazvan Lasca (1503 do 
1583) dokazujući u prologu svoje komedije ,La Strega“, kako se 
prikazivanja starih komedija u njihovoj čistoti protive suvremenim 
običajima i nazorima; a slično govori i u prologu komedija ,La 
Gelosia“ i ,La Spiritata“. 

U ovom kolu lokalizatora_ nahodimo i Gellija. U prologu i u 
argumentu svoje komedije ,La Sporta (p. 260 d. po Costčrovu iz- 
danju u Milanu g. 1373: Giambattista Gelli. La Circe, Capricci del 
Bottaio, La Sporta e Lo Errore.) veli Gelli ovako: . . Ma vuol ben 
rispondere a quegli che dicessero, che egli ha tolto a Plauto e 'Te- 
renzio la maggior parte delle cose che ci sono, ch' a tutto quello, 
ch'egli ha imparato da loro, e ha fatto quello a loro, ch'eglino si- 
milmente fecero a Menandro ed a Cecilio, ed a quegli altri comici 
antichi Ši che nč eglino si possono dolere se e' cammina per quella 
via, che essi gli hanno insegnata, ne voi ancora ne lo potete a ragion 
biasimare. La Commedia, per non essere elleno altro, ch'uno specehio 
di costumi della »ića privata e civile, sotto una imaginazione di verita, 
non tratto da altro che di cose, che tutto il giorno accaggiono al 
viver nostro, non ci vedrete riconoscimenti di giovani o di fan- 
ciulle, che oggidi non ne occorre: perciocche o per i tempi, che 
cosi n' apportino, o per le mescolanze dell' una nazione con |' altra, 
le genti sono diventate tanto astute, che santa Anfrosina non ista- 
rebbe pit cinque anni frate, che quei padri non si fossero accorti 
s ella fusse maschio o femmina; nč santo Alesso diece anni sotto 
una scala senza essere da suo padre e da sua madre riconoscjuto. 
I! luogo ove ella 8 infinge & Firenze vostra. E questo ha fatto 
|" Autore per due cagioni, \' una, perchč ei non saprebbe eleggere 
luogo dove ei crcdesse che a voi, e a lui piacesse pil la stanza: 
V altra, perchč la maggior parte de" casi, che voi vedrete, sono a 
suo tempo corsi, e forse corrono in Firenze: e quando bisognasse 
vi saprebbe dire a chi, e come... 

O samom imenu ,Sporta“ veli se u prologu p. 260: I! nome 
della Commedia č la Sporta, ed & cosi detta da una sporta di da- 
nari, che un certo Ghirigoro de' Macci trovd gia nel disfare un 
suo casolaraccio, e temendo, come fanno il piu de' vecchi, che 
chiunche ei vedeva non gliela togliesse, in vari luoghi la nasconde. 
La quale alfin trovata da Franzino, servitore d' Alamanno Cavic- 
ciuli, che aveva ingravidato al detto vecchio una figliuola, e datale 
la fede di torla per moglie, serve per dota di quella, e scopresi 
il parentado con soddisfazione di ciascuna delle parti. 

U Gellijevoj ,Sporti“ ima osim Plautovih nešto malo Terenci- 
jevih elemenata. Dakako Plaut znatno preteže, kako i sim Gelli 
priznaje u posvetnom pismu Francescu di Tolledo. Pred ,Sportom“, 
p. 256: E quando questo non basti, scusimi gl' infiniti esempli di 
Plauto, #2 quale io ho il piu ch'to posso imitato, € ha sempre cerco 
i luoghi da rallegrare, e muovere a riso, e in quegli si & lunga- 
mente disteso, avvenga che '] diletto debba essere compagno del- 
Vutile in cosi fatte poesie. 

Gelli je svoj tema vbradio ovako. 

I. čin. (1. prizor.) Stari Ghirigoro de' Macci tjera svoju sluškinju 
Brigidu iz kuće. Stari ode unutra, a od Brigide saznajemo, da se 
je Ghirigoro pomamio neko mjesec dana, jer da nije poludio, jamačno 
bi bio opazio, da mu je kći trudna. Pored toga stari muči kćer glagju, 
pa da nema susjede Mone i sina njezina Alamanna, bila bi već 
skapala. Alamanno je njezin ljubavnik. 

(2. prizor.) Ghirigoro se opet umirio, te zapovijeda Brigidi, nek 
sve dobro zatvori. Brigida ga uzalud prosi, da bi se smilovao kćeri, 
pa da je ne ubija postom. 

(3. prizor.) Kuma Mona Laldomine, koja bi rad govorila u prilog 
mladome Alamannu, nagovara Ghirigora, neka uda kćer. Ali joj 
on odrješito veli, da kći njegova nema miraza, (io vi dico per ultimo, 
che se voi trovate uno, che voglia _moglie e non dota, io gliela 
dard_p. 267.) 

(4 prizor.) Kad ode Ghirigoro, saznajemo od Laldomine, da bi 
se Alamanno rado vjenčao s Fiamettom, skupčevom kćerju, ali se 
boji svoje škrte majke Lisabette, koja ne će dati, da uzme djevojku 
bez miraza. 

11. čin. (1. prizor.) Ovdje upoznajemo Lisabettu, kakva nam se 
opisuje u prvom činu. Tuži se na sina, što odviše troši na odijela, 
i što nije htio da se uči. (2. prizor.) Alamanno se može slabo na- 
dati. Ali mu treba novaca. S toga se dogovori sa slugom Franzi- 
nom. Majka ima neke rekvisite, pa će sad Alemanno otići k teti, 
opatici suor-Domitilli, i moliti je, da po svom fattoru isprosi ove 
rekvisite tobož za prikazivanja u kloštru. Čim se dobave rekvisita, 
založiće ih i tako se dokopati novaca. Osnovu je zamislio sluga, 
a gospodar pristane. (3. prizor.) Megjutim je Alamannov ujak Lapo 
Cavicciuli odlučio pod stare dane, da se ženi. Sastaje se sa sestrom 
Ginevrom i Lisabettom, koje upravo dolaze iz crkve. (4. prizor.) 
Lisabetta se žali na svoga sina, i ode. (5. prizor.) Lapo ostane 
sam sa sestrom, i zaprede razgovor o ženidbi. Kako je bogat, može 

uzeti ubogu djevojku, a najzgodnija bi bila u svoj Firenci Ghi- 
rigorova kći Fiametta. (6. prizor). Mona Laldomine obaviješta 
Alamanna o Fiamettinu stanju. ,Questa cosa non si pud piu tener 
segreta“. Sad treba, da se odluči. 


ILI. čin. (1. prizor.) Ghirigoro sumnja, da Brigida i drugi ljudi 
znadu za njegovo blago, a ova mu sumnja još silnije probukti, kad 
ga Lapo zaprosi za ruku Fiamettinu. Ghirigoro ga uvjerava, da nije 
našao nikakvoga blaga, a Lapo veli, da će je uzeti bez miraza. 
Ghirigoro ponovi: Senza dote, intendi bene! Lapo pristaje. 

(2. prizor.) Ghirigoro priopćuje Brigidi, da će se Fiametta udati. 
Brigida se čudi, što daje 18-godišnju Fiamettu čovjeku od 50 go- 
dina. Skupac veli, da će je turiti u samostan, bude li se protivila. 
(3. prizor) Dolazi fattore samostanski Gherardo s veoma oštrom 
kritikom samostanskih žena. (4. prizor.) Mona Lisabetta daje mu 
tražene rekvisite, a s toga se Alamanno na oko ljuti na majku. 
Alamanno odmah za fattorom šalje slugu Franzina, neka donese 
rekvisite, da ih uzmognu založiti. (D. prizor.) Lapo želi razveseliti 
nećaka, kad mu javlja, da uzima Fiamettu; ali se doskora oba 
živo popravdaju. (6. prizor.) Kad ode ujak, dodje djetić od trgo- 
vine i razgovara s Alamannom. (7. prizor.) Dogju još Ghirigoro i 
Brigida, te djetić veli Alamannu: ,Un vostro servidor passo da 
bottega mia, che n' andava preso, per avere non so che spada: € 
prego il maestro, che ve lo facesse intendere“. 


IV. čin. (1. prizor.) Alamanno kaže Franzinu, što ga čeka. Sad 
treba izaći na čistac. Samo da im je obračunati s majkom. Fran- 
zino se sjeti, da njegov rogjak Frate del Carmine, ispovjednik, 
imade spravljena novca. Možda će im on na 2 mjeseca posuditi 
potrebne novce. (2. prizor.) Polo i Berto dolaze po nalogu Lapovu, 
da prirede za zaručnu gozbu. (3. prizor.) Brigida pušta kuhače, 
a (4. prizor.) Ghirigoro se baš vrati s trga, ali mu je bilo sve 
preskupo. Najednom začuje riječ ,SŠporta!“ i poleti u kuću. (9. 
prizor.) Ongje nagje kuhače, te ih tjera napolje: ,Fuora, fuora, 
asgassino, ladro, io ti farb impiccare. Si che e' si va cosi per le 
case d'altri eh; di che cercavi tu sotto quela scala, che non vi 
sta se non spazzatura?“ p. 295. 

(6. prizor.) Lapo dogje i kaže, kako mu prijatelji povlagjuju. 
Sastane se sa Ghirigorom i razgovara se s njime. A kad ode Lapo, 
Ghirigoro pogje po svoju ,Sportu“, koja imade toliko dušmani, da 
je odnese u odaljenu crkvu. Tad će mirne duše slaviti pir. 

V. čin. (1. prizor.) Ghirigoro na široko razlaže, kako je sakrio 
blago. Ali mu se pričinilo da ga netko promatra, s toga je blago 
iskopao, te će ga pohraniti drugdje, na ime: fra la Porta alla 
Croce e Pinti. Za njim se šulja Franzino. Skupčevo bi im blago 
pomoglo! 

(2. prizor.) Mona Laldomine javlja, da je Fiametta rodila sina. 
Pošlje sluškinju Luciju po Lisabettu, pa kad joj Lisabetta ispripovjedi 
svu tajnu, — Alamanno da je otac djeteta, Lisabetta očajava. Da 
bar imade u te Fiamette nešto novaca! 

(3. prizor.) Lucija pripovijeda o svojoj gospodarici koješta, što 
Lisabetti nije na čast. 

(4. prizor.) Franzino je postigao svrhu, triumfujući donosi blago. 

(5. prizor.) Lapo saznaje od Ginevre, šta se dogodilo Fiametti. 
Megjutim se tješi, da je i ovako prošao. 

(6. prizor.) Dok Alamanno govori o porogjaju svoga sinčića, 
bijesan doleti Ghirigoro. 

(I Gelli nije upotrebio obilatije onoga glasovitoga monologa Plau- 
tova: Perii, interii, occidi! kao ni naš Držič, nego u njega na- 
prosto veli Ghirigoro : Oh Dio, oh sciagurato a me! io son rovinato! p. 
306.) Iza toga se zametne razgovor izmed Alamanna i Ghirigora, 
te nastaje smiješni quiproquo (Sporta: Fiametta.) Najzad dogje 
Franzino, i sve se razbistri. Na koncu se škrtac za čudo mijenja. 
Chirigoro veli u posljednjem prizoru — sasvim neprirodno —: Mi 
vo' mutar al tutto di natura, che io conosco ora, che Iddio m' ha 
fatto questo solamente, perchč io discacci da me | avarizia, nella 
quale io son vivuto insin qui. (p. 810.) Gelli je ostao vjeran tra- 
diciji, koja je prije njega Plautovoj Aululariji nametnula ovakav 
nadopunjak. 

U Gellijevoj se komediji nahode_ mnoge sitnice, koje razsvjet- 
ljavaju tadašnji firentinski život. Tako čujemo, kako živu koludrice, 
kako priregjuju glumišne zabave; nadalje Gelli prekorava pokva- 
renost žena; podsmijeva se sujevjerju i varkama monaha, koji 
opsjenjuju prostotu! A takve slikarije ima podosta, tako da je ko- 
medija označena biljegom suvremene satire. 

Kako se razbira, Gelli je gragju Plautove Aulularije lokalizirao ; 
nadalje je uklonio sve poganske bogove, te ih zamijenio kršćanskim 
motivima; onda upleo je satirske nasrtaje na monaštvo i na pokva- 
rene običaje firentinske i najzad: napisao je svoju preradbu u 
prozi. 

Da uzmogne satirom ošinuti neke momente privatnoga živvta 
firentinskoga, premijesio je radnju Plautove Aulularije. Glavna je 
promjena u tom, što je mati ljubavnikova — neobično škrta, te 
ne će pod živu glavu uboge nevjeste. Tim je radnja njegove Sporte 
krenula nešto drukčijim smjerom. Po tome je i narastao broj ak- 
tivnih lic&4 u Sporti. Gelli imade 13 lica, koja zahvaćaju u radnju. 
Aulularija ima doduše 14, ali su od njih 2 (Phrygia tibicina i Eleu- 
sium tibicina) nijema lica, a 1 lice (Pythodicus) imade tek neko- 
liko riječi. U Sporti je Lar familiaris (ili njegov zamjenik) sasvim 
izostavljen. Euklion je u Gellija Ghirigoro, Staphyla je Brigida. Eu- 
nomia je u Plautu Lykonidova majka i Megadorova sestra. Gelli 
je to rastavio, te ima odjelito Alamannovu majku Lisabettu i sestru 
Lapovu Ginevru. Osim toga je sasvim izmišljena Ghirigorova su- 
sjeda Laldomine, koja potpomaže Fiamettu. 

Fiametta, koji ne dolazi na pozornicu, zamjenjuje Phaedru, a Lapo 
Cavicciuli Megadora. 

Alamanno Cavicciuli doduše je zamjenik Plautova Lykonida, ali 
je po uzoru talijanske komedije nešto drukčiji. Alamanno je mnogo 
više prisiljen slušati slugu Franzina, nego Lykonid Strobila II. 
Franzino je tip sluge previjana i lukava, koji se prvi domišlja lu- 
kavštini, koja će im pomoći iz škripca. Lapo ima slugu Berta (u 
Plauta je to Strobilo I.) Mjesto Plautovih kuhača Anthraxa i Kon- 
griona nahodimo samo jedno lice — na ime Pola. Izostavljene su 
sasvim obje trubačice, jer im u kršćanskom svijetu nema mjesta. 
Još je izmišljena Lucia, sluškinja Lisabettina, koja žigoše pokva- 
reni ženski svijet, i Grherardo, fattore di monache, koga je zapala 
zadaća, da nas upoznade sa grijesima monaškoga života. Najzad 
je dodano novo lice — bez osobita znamena po samu radnju: un 
fattorino d'una bottega. 

Sama koncepcija radnje i unutrašnja tehnika komedije sasvim 
se podudara s tadašnjim načinom talijanske komedije. Dostajaće, 
ako se opomenemo nemotivirana dolaženja i odlaženja pojedinih 
lica na pozornici u II. činu. Ovdje bi se svak živo zamučio, tko 
bi htio naći kakvo jedinstvo. Dokazom je ove pustopašne kompo- 
zicije i konac III. čina, poimence prizor šesti i sedmi, koji doista 
slabo vrijede u onom momentu razvoja, gdje bi trebalo da bude 
kulminacija radnje. 

Ako isporedimo Gellijevu ,Sportu“ sa Držićevim ,Skupom“, 
(koji je 12 godina iza nje prikazivan), opazićemo mnoge momente, 
u kojima se podudaraju. Najprije vidimo lokalizaciju — onamo 

Fiorencu, ovdje Dubrovnik; ondje se šibaju neke nevaljalštine fio- 
rentinskog života, ovdje opet dubrovačkoga; u objema vidimo isti 
značaj kompozicije, koja se nahodi u svoj komediji talijanskoj pre- 
porodnoga doba, i najzad vidimo, da su obje preradbe izvedene u , 
prozi, dok je Plautov izvornik napisan u stihovima. Gelli je pre- 
radio radnju tako, da je osobito istavio škrtost Lisabettinu, te je 
upravo ova škrtost spiritus agens svoj radnji. Držić doduše nema 
toga momenta, ali nahodimo škrticu — dunda Nika, kojemu u 
Plauta nema zamjenika. 

Gelli imade 13 lica aktivnih, a upravo toliko ih nahodimo u 
Držićevoj komediji. Razlika je u tom, što Gelli imade više žena: 
škrtu Lisabettu, dobru Laldominu i sestru Lapovu Ginevru. Gelli 
je bio prisiljen rastaviti škrtu majku ljubavnikovu od sestre La- 
pove, jer _ mu je trebalo u škrtici majci stvoriti značaj, koji će 
sprečavati rad Alamannov, a opet nije mogao izostaviti sestru La- 
povu, koja treba da nagovara brata, neka pogje za Ghirigorovu 
kćer, — ma da je uboga. 

Držić nije upleo toga modiva osobite škrtosti materine, ali joj 
je neka naknada u škrtom dundu Niku. Mjesto Laldomine, koja 
zakriljuje Alamannove i Fiamettine interese, imade Držić prija- 
telja Kamilova Gjiva, koji Dobri javlja, kako se _ Kamilo vjerio 
s Andrijanom. Tako isto i Laldomina prva priopćuje Lisabetti, što 
se dogodilo njezinu sinu Alamannu i ubogoj Fiametti. Držićev je 
Kamilo rogjeni brat Gellijevu Alamannu, a po gotovo sluga Munuo 
odgovara sasvim Franzinu, samo što ga je Držić još okitio ko- 
mičnim elementom njegove ljubavi k sluškinji Grubi. I Lucia odgo- 
vara donekle Grubi. Lucia je sluškinja Lisabettina, a Gruba Do- 
brina. Nadalje vidimo, da Lapov sluga Berto nije izvan srodstva 
sa Držićevim Pasimahom. A svakako je zanimljivo, što u Gellija 
i u Držića nahodimo mjesto dva kuhača samo jedno lice — u 
jednoga Pola, a u drugoga Driemala. Isto su tako u jednoga i u 
drugoga pisca izostavljene Plautove trubačice Phrygia i Eleusium, 
jer ne pristaju u njihov okvir. Gelli udara na monaštvo. Držić to 
ne čini (osim ako se tome ne nahodi trag u spomenutom govoru 
Skupovu, kad grdi lakomost popova, koji ,kantajući hljeb dobi- 
vaju“; to je u IV. činu, a u prizoru drugom, prije nego što će 
Skup poći u crkvu, da ogleda, ,kako mu tezoro stoji.“) Držić 
udara na pokvarene običaje ženske, kao i Gelli. Osim toga iznosi 
se kritika mladih Dubrovčana. Čini se, da Držić nije imao za što, 
da nasrće na monaški stalež. 

I Dubrovnik je imao samostanskih redova. G. 1023 bi podignut 
samostan reda sv. Benedikta na otoku Lokrumu. Da su Dubrov- 
čani ove kalugjere, koji su se najpače bavili oko uzgoja mladeži, 
mnogo cijenili i priznavali njihove zasluge, svjedoči već i to, što 
su im doskora sazidali samostan sv. Marije na Mljetu (g. 1150), 
sv. Jakova u Višnjici (g. 1503), sv. Marije na Pakljenoj, sv. 
Andrije i dr. Ovaj je benediktinski red obdario Dubrovnik svijetlim 
imenima, kao što su Placid Minčetić (g. 1496), Ludvig Crijević 
Tuberon (1455), Vasilije Gradić (g. 1530), a kasnije Mavro Orbini 
(1601), Anselmo Bandur (1671), Ignjat Gjorgjić (1615) i mnogi 
drvgi. Član ovoga reda bijaše i Mavro Vetranić (1482). (Adamović, 
Gragja p. 8 dalje). Škole za djevojčice bijahu povjerene koludri- 
cama (Adamović, Gragja p. 20). Državno vijeće istom g. 1960 
prvi put moli papa Pija IV. pismom 13. juna 1560, da im pošlje 
nekoliko Isusovac, koji bi učili djecu. Papa im pošlje oca Luku 
iz Salerna i još jednoga mlagjega. Istom g. 1662 dobiše posebnu 
zgradu za svoju kolegiju. (Adamović 0, c. p. 52). 

Držić je u svojoj komediji odabrao drugi nišan svojoj satiri, na 
ime mlade dubrovačke sinove, koji su se uzeli podavati raskošnu 
i razbludnu životu. 

Čini mi se, da nije tek djelo slučaja, što je i u Gellijevoj ko- 
mediji i u Držićevu Skupu glasoviti Plautov monolog: ,Perii, in- 
terii, occidi“, izišao onako kratak. 

Ako se od napomenutih četiriju rečenica, što se nahode na kraju 
Držićeva rukopisa, pošljednja tiče doista Skupa: (,ja se isprtih, za 
riet istinu, teška bremena“), ne bi bilo nevjerojatno, da i Držićev 
Skup promijeni svoju ćud, te daje blago kao kćerin miraz svome 
zetu Kamilu isto onako, kao što to vidimo u Gellijevoj preradbi 
»Sporti“, gdje Ghirigoro takogjer predaje blago Alamannu. Megjutim 
priznajemo, da je to tek golo nagagjanje, koje može biti vjerojatno, 
ali nije upravo sigurno. Gelli se mogaše takovu koncu Plautove 
Aulularije naučiti iz rekonstrukcije Codrusa Urceusa, kojega je 
“bez sumnje na takav završetak ponukao starinski Argumentum II., 
gdje se nahodi ovaki pošljednji stih: 

Ab eo donatur auro, uxore et filio. 

Ako se obazremo na sve ove momente, u kojima se Držić pod- 
udara sa Gellijem, čini nam se veoma vjerojatna misao, da je naš 
Držić pišući svoju komediju znao za Gellijevu preradbu Plautove 
Aulularije. Od njega je mogao naučiti metodu, kako se lokalizira 
starinska gragja i kako se može upletati satirični smjer. Za sva 

pojedina lica, kojih nema u Plautovoj Aululariji, — izuzevši samo 
Pjerića — mogao je Držić takogjer dobiti pobudu od Talijana 
Gellija A da je u opće mogao znati za Gellijevu ,Sportu“, mislim, 
da nije nevjero'atno. Gelli je bio jedan od najznatnijih duhova 
talijanskih u ono doba, kad je Držić pisao svojega ,Skupa“. 
A kako smo već rekli bio je Držić u Firenci i osim toga je 
njegov ,Skup“ od Gellijeve ,Sporte“ 12 godina mlagji. Ako je 
Držić doista poznavao Gellijevu Sportu — a sva je prilika, da 
jest —, onda se ne ćemo čuditi, što je i Držićev ,Skup“ napisan 
u prozi. 

Tehniku je komedije dašto mogao prisvojiti od drugud, sva ta- 
lijanska komedija onoga preporodnoga doba ide ovakim smjerom. 
A sve dubrovačke komedije očito pokazuju, da su odraz svoje su- 
sjede preko mora. Kako se vidi iz drugih djela Držićevih (iz pa- 
stirskib igara ili na priliku iz komedije , Dunda Maroja“), poznavao 
je pisac komedije ,Skupa“ talijansku književnost komičke vrste, 
ie smo i sami u ovoj radnji nastojali pokazati nekoliko takih niti, 
koje spajaju njegov rad s talijanskom komedijom. 

Držić je uzajmio neke motive iz talijanske komedije, na pri- 
liku: Satirov prolog, način dikcije (concette i dr.), ljubavni zaplet 
sluge Munula sa godišnicom Grubom. Ali se kongruencija izmed 
Gellijeve ,Sporte“ i Držićeva ,Skupa“ u mnogom unutrašnjem 
momentu podudara suviše, da bi se mogla poricati vjerojatnost, 
da je Držić doista znao za Gellijevu preradbu Plautove Aulu- 
larije. 

Držić se istina obaziraše na Plautov izvornik, i po svoj prilici 
na Gellijevu ,Sportu“, ali je opet pokazao krasan komički talent 
upravo u načinu, kako je tugjicu biljku presadio u dubrovačko 
tlo. Nije potrebno, da ovdje potanje ocjenjujemo, je li Držić ili 
Gelli bolje preradio i lokalizirao Plautovu Aululariju. 

Po svemu, što smo razložili, možemo mirne duše reći, da je 
Držičeva preradba dokaz krasna talenta, te da se u njoj nahodi 
još dosta mnogo samostalna rada. Držić nije prihvatio osnovne 
Gellijeve promjene u samoj fabuli komedije, pa je sasvim pravo 
radio, što ju je otklonio. Gelli ju je izveo zbog firentinskih druš- 
tvenih prilika. Dubrovčanin je Držić dobro shvatio svoju situaciju, 
te je i preraldbu udesio prema dubrovačkim društvenim prilikama. 
U tom i pokazuje, da se nije ropski povodio ni za Plautom ni 
za Gellijem. Odatle su i proistekle razlike, što ih nahodimo u 
načinu lokalizacije u oba pjesnika. Nije nimalo na sramotu Drži- 

ćevu imenu, što se u njega nalazi tragova talijanske komedije. 
Ta ovo je doba renaissance odjeknulo svom Evropom, te je ne 
samo u književnosti nego u svoj kulturi njezinoj ostavilo dubokih, 
blagoslovnih tragova. A mi se možemo ponositi, što je naša Dal- 
macija umjela tako brzo primiti sokove tugje kulture i protisnuti 
ih u granje svoga narodnog kulturnog života. 

Plautovu su Aululariju, kao izvrsno djelo velikoga pjesničkoga 
genija, preragjivali još mnogi pjesnici osim Gellija i Držića. (Za 
Medicijevu smo ,Aridosiju“ rekli, da je kontaminacija četiriju 
komedija). Od Francuza ju je preradio prvi Larivey u komediji 
»Les Esprits“ god. 1579 (prema Medicijevoj ,Aridosiji“), nadalje 
Chappuzeau u komediji ,Le riche vilain, ou la Dame d' Intrigue“, 
zatim s velikim uspjehom slavni Moličre u komediji ,L'Avare“ 
godine 1667. S Moličrom postaje ,L' Avare“ nov izvor kasnijih 
preradba. Izuzevši Lenza gotovo sve preradbe imaju od sada ko- 
rijen u Moličrovoj komediji, n. pr. Congrevesova komedija ,Love 
for Love“ (London 1752.) i mn. dr. (Cfr. Reinhardstoettner o. 
c. p. 296). Na izvor su se Plautov preragjivači od sada slabo 
obazirali. 

Iz latinskoga vrela crpe Nizozemac Hooft u komediji , Warenar“ 
(Amsterdam godine 1617). U Engleza nema direktne preradbe po 
Plautu, nego prema Moličrovoj komediji. Takim je smjerom udario 
Shadwell u komediji ,The Miser“ (London god. 1672), Steeles u 
komediji ,The tender husband, or the accomplished fools“ (London 
god. 1704), Fielding u komediji ,The Miser“ (gotovo sasvim po 
Molieru). 

U Nijemaca je prvi preradio ,Aululariju“ Kayser (Zelle 1743), 
i dvadeset dvije godine kasnije Steffens u komediji ,Der Geldkopf“ 
(Zelle god. 1765), onda Lenz u komediji ,Die Aussteuer“ godine 
1774. (po Plautu). 

A po gotovo je s4mo glavno lice (Škrtica) prešlo u premnoge 
komedije. U Španjolaca je to uradio prvi Don Juan Claudio de la 
Hoz y Mota (1 1689) u komediji ,El castigo de la miseria“, na- 
dalje de Sousa Mejia iz Lissabona (r. 1723) u komediji ,O avaro“. 
Megju Nijemcima Angely (1788-—1835) u komediji ,Der Geizige 
u. seine 'Vochter“ i Holtei (1791— 1880) ,Erich, der Geizhals“. 
Od Talijana ga je upotrebio Goldoni (1707—1793) u komedijama 
»L Avaro“, ,I! geloso avaro“ (1755), ,L' avaro fastoso“ i ,lIl 
vero amico“. 

Osim toga imade mu tragova u mnogim opernim libretima. 

Držićev ,Skup“ po apsolutnoj vrijednosti ne dostiže Plautove 
pAulularije“, ali se dostojno takmi s Gellijevom ,Sportom“. Time 
se možemo svakako dičiti, a povećava naš ponos, što je naša pre- 
radba ovoga znamenitog djela, koje je našlo svu silu prevodilaca 
i preragjivača u svemu evropskom svijetu, ujedno najstarija iza 
talijanske. Naša domovina imade prvu preradbu Plautove komedije 
poslije Italije, koja je kolijevka renaissance! 

